OPUNVKV-HERV 


CANE COY VTE. 


SETENTVCKE 1. 


Hvrzoczskv omof Opunvkv tates, momen mv Opunvkvt 
Hesaketvmesen vpakvtes, momen mv Opunvkvt Hesake- 
tvmese tates. 

2 Hvteceskv omof matvwvt Hesaketvmesen vpakvtes. 

3 Nanvke omvlkvn mvt hayvtes: momen myt sekate 
mv hakvte hvmkis hakekates. 

4 Mv oben hesaketv ocvtes: momen mv hesaketvt este 
en hvyayvke tates. 

5 Momen hvyayvket yomuckofvn hvyayakes; momen 
yomuckatet kerrekates. 

6 Hesaketvmese atotet, hunvnwvt, Cane hocefket, 
huervtes. 

7 Maivwvt ohkerkuecvt vlaket omvtes, Hvyayvke 
ohkerkuecvranatet, mv eteropotten este omvlkvt vkv- 
svmvkvren. 

8 Mv Hvyayvke tokates, momis mv Hvyayvke ohker- 
kuecvranatet vlakutes. 

9 Met Hvyayvke mehenwet, ekvnvn vlaket, este vtekat 
ohhvyayicat tates. 

10 Ekvnyn arvtes, momet ekvnvn hayet omvtes, momen 
ekvnvt kerrekates. 

11 Enaken em vlakan, enaket evpayvkekates. 

19 Momis estomomuset evpayakat,mv e hocefkv oh 
vkvavmakat, Hesaketvmese e'ppucetake  hakvkepvren 
yekcetvn e'mvtes: 

13 Mv catv es heckat tokon, monkat enavpeswv komat 
tokon, monkat este komat tokon, momis Hesaketvmese 
es heckaten, 

14 Momen Opunvkvt enavpeswv hakvtes, momet, herkv 
mehenwvu es fvcket, epu "paket aremvts, (momen en rakke 
hvmkuse Erke heckuecvte en rakke omön hecémvts.) 

15 Canet men ohkerkuecet, huehkvtes, Heyvt mv tvn- 
kes, Cv yupv vlakat vn homahtv hakes, make opunv- 
yecvyvnke, cv homv tatet ok. 

16 Momen es em fvcketv, herkvn hvtvm herkvn, omvl- 
keyatet pun heckvtes. 

17 Vhakv Moses etehoyvnen Hesaketvmeset estemen, 
herkv mehenwv esyomat Cesvs Klist etehoyvnen vlakv- 
tet ok. 

18 Este estomet estofvn Hesaketvmese hecvte sekos; 
Eppuce hvmkuse heckuecvtet, Erke e hokpe vpikat, mvt 
ohkerkuecvtes. 

19 Momen Celuslvme aenkvpvke Plestvlke Lefitvlke 
esyome, Estimv toyetske haks? kicake em ”pohvkvrane 
Cusvlke ohtotakof, heyvt Cane em ohkerkueckv tes. 

20 Momen ehelaksecekot, e ohkerkueevtes; momet e 
ohkerkuecet, Klist toyvkos, makvies. 

21 Momen, Naket o haks, monkv? kicaket em ”pohakv- 
tes.  Elivs toyetskvh? Mv toyvkos, makvtes Mv 
Owalv toyetskvh? kicakvtes. Momen, Hekos, maket em 
vyoposkvtes. 

22 Momof, Estimv toyetske haks? a pu ”totakan em 
onvyeyvren. Ceme ec ohfvcev naken maketske bake? 
kicakvtes. 

23 Opunvkv en haket vnrvwvn huehke, Hesaketvmese 

em vyetv ivpotken hayvkes, makat toyis, owalv Esivs 
makvte vevkvyen, makvtes. 

24 Momen mv vtotvkhoyat Falvsevlke tates. 

25 Momen, Monkv, Klist, monkat Eliv . monkat mv 
Owalv toyetskekon omat, estoman paptisetske haks? 
kicet, em "pohakvtes. 

26 Canet em vyoposket, Uewvn es paptisit omis: momis 
hvmket kerratskekot ece "pakvket hueres; 

27 Cv yupv vlake vn homahtv hakat, mvt mv tes, mv 
em estelepikv sohwvnakv en recopvye taye heretv orvkat. 

28 Heyv nanvke, Cotvne tvpalv Perepelvn, Cane papti- 
san momaket omvtes. 

29 Rempvkse Cesvs em vlaken Canet hecet, Hecvkes, 
Hesaketvmese en Yvpefikuce holwvyeckv ekvnv enkvpi- 
cat! makvtes. 

30 Heyvt mv tes, Cv yupvn hunvnwv vlaket vn homahtv 
hakes, opunvyecit makvyvnke ; cv homv tatet ok. 

31 Momen kerrvkvnkes: momis Eslevl em ohkerkvren 
uewvn es paptisit vlakit omis. 

39 Momen ohkerkuecet, Puyvfekevt pvce-howe omét 
hvlwen a hvtapket, oh fekhonnen hecvyvnkes. 

338 Momet kerrvkvnkes; momis mv, Uewv es paptisvs, 
ey kice vc vtotvtet, Estimvn Puyvfekevt hvtapket oh 
fekhonnen hevetskat, mvt mv tes, Puyvfekev Vcakat es 
paptisat, cv kicvnkes. 

34 Momen hecit, Heyvt Hesaketvmese E'ppuce tes, 
makit kerkuecvyvnks, Canet makvtes. 

35 Hvtvm rempvkse Cane en kerrepvlke hokkolen 
esyomet, svpaklvtes: 

36 Momet Cesvs yvkapen hecet, Hecvkes, Hesaketv- 
mese en Yvpefikuce! makvtes. 

37 Momen en kerrepvlke hokkolat ppunayat pohaket, 
Cesvs vevkvhoyvtes. 

38 Momof Cesvs a fulotiket, vevkvhoyen hecvtes, mo- 
met, Naken hopoyatske haks? kicvtes. Momen, Lapi, 
(mv oh yvtekhoyat, Mvhayv maketvt omen,) Estvmvn 
liketska? makakvtes. 

39 Vthoyet, hecvkes, kievtes. Vthohyet, estvn likat 
hecakvtes, momet mv nettv em fekhonuvkepvtes, hvse- 
vkerkv espalat mahet ok. 

40 Cane opunaye pohahke vevkvhoyvte hvmkat, Simv 
Petv etecakkat, Vntolu tates. 

41 Etecakkat mahusat Simv taten eshecvtes, momen, 
Mesiv eshócés, kicvtes; mv ohyvtekhoyat Klist tes. 

42 Momet Cesvs'sem vlakvtes: momen Cesvs hecof, 
Simv Convse e'ppuce toyetskes: Sefvs ce kihocvres, 
kicvtes, mv ohyvtekhoyat, Cvto, maketvt omes. 

43 Rempvkse Cesvs Kalvlen vyetvn komvtes, momet 
Felvpen eshecet, Vc vevkvtes, kicvtes, 

44 Momen Felype Persitv, Vntolu Petv tepakat eme 
tvlofv, aosse tates. 

45 Momen Felvpe Neranevl eshecet, Moset vhakv ofv 
opunvyece coyvte, momen owalvlke opunvyece coyakvte, 
Cesvs Nasvlvlke, Cose e'ppuee eshóc8s, kicvtes. 

46 Momen Neranevl, Nake heret Nasvlen aosse taye 
hakes? makvtes, Vhtet, hecvs, Felvpet kicvtes. 

47 Cesys Neranevl em vlaken hecvtes, momet, Heovkes, 
Eslevlke mehenwe, mv ofv mvkerretv sekat! makvtes. 

48 Neranevl, Estymv vten cv kerretska? kicvtes. Cesvs 
em vyoposket, Felvpe ce'nhuehkeko munken, ke-rakko 
em vpe elecv liketskof, ce hecvyis, kicvtes. 

49 Neranevl em vyoposket, Mvhaya, Hesaketvmese 
E'ppuce toyetskes; Eslevl em Mekko toyetskes, kicvtes. 

50 Cesvs em vyoposket, Ke-rakko em vpe elcevn ce 
hecvyis, ce kihcikv vkvsametska? Heyv nanvke "sen 
rakrvken hecetskvres, kicvtes. 


CANE, 2. 257 


51 Momet, Mehenwvn, Mehenwvn ce kicis, Heyv eryupv 
hvlwat en hauken hecet, este E'chuswv onvpvn Hesa- 
ketvmese em encelviket acemecet momet hvtvpecen he- 
cetskvres, kicvtes. 


SETENTVCKE 2. 


MoMEN nettv resvtutcenan etepvyetvt ocvtes, Kony 
tvlofon Kalvle ekonon; momen Cesvs e'cket mvn 
arvtes : 

2 Momen Cesvs en kerrepvlke esyoman mv etepvyetvn 
enhuehhokvtes. 

8 Momen pvrko-opuswvt orekon, Pvrko-opuswvn ocvke- 
kos, Cesvn e'cket kicvtes, 

4 Momen, Hokté, naken etem oceya? hvse-vkerkv 
cvnaket hvte vivkekos, Cesvs kicvtes. 

5 Naket o estomen ce kievkis, momecvks, e'cket vtot- 
kvlken kicvtes. 

6 Momen Cusvlke es en hvsvteckv vevkvyet cvto ue. 
emvrkvswv faken hokkole monkat tutcene vevnke viken 
mvn vpohoyvtes, 

7 Ueemvrkvswvn uewvn fvcficvks, Cesvs kicakvtes. 
Momen cukfvlvwv vteken fveficakvtes. 

8 Mucv svkeahwet, hompetv-rakko em evpayvn es em 
vpeyvkes, kicakvtes. Momen es em vpeyakvtes. 

9 Hompetv-rakko em evpayv mv uewv pyrko-opuswv 
hakat lasvtes, momis estvmvn vip tat kerrekates, (momis 
vtotkvike uewv cvwakat kerrakvtes); lahsof, hompetv- 
rakko em evpayvt hokte epayvranan enhuehkvtes, 

10 Momet, Hvte vlicecof, este vtekat pvrko-opuswv 
heren a'slicen, em etetayen eskakof, "sen holwvkusen asli- 
evnts; momis cemet pvrko-opuswv heran vcayecetsken, 
hiyomat ores, kicvtes. 

11 Heyv nakeskerkv enhvteceskv Cesvs Kalvle ekvnv 

Kenv iar momecat, en rakke heckuecvtes; momen en 
kerrepvlke oh vkvsvmakvtes. 

12 Heyv eryupv Kvpvnevn vkhvtapkvtes, eme, e'cke, 
etecakkakat, momen en kerrepvlkeu: momet nettv sulke- 
kon mvn fekhonnakvtes. 

13 Momen Cusvlke em ohhoyvnkvt vwolice tates; mo- 
men Cesvs Celuslvmen ayvtes, 

14 Momet cuko-veakat ofvn wakv, yvpefikv pvce- 
howe esyome wiyyakat, momen tokunawv esyoposkvike 
vpoken hecvtes: 

15 Momet afushunuke vnvcomen estepketvn es hahyof, 
omvlkvn cuko-vcakan sossicvtes, yvpefikv wgkv svpvken; 
momet esyoposkvlke en tokunawv a em pvlatet, ohhom 
petv cektulcecvtes ; 

16 Momet pvce-howe wiyyakan, Yv nanvken vkuehue- 
cvkes; Cv'rke en cuko neskvcuko hahyatskvs, kicakvtes. 

17 Momen, Cen cuko vyvkhvmketv cv lokes, make 
cokat en kerrepvlket vkerricakvtes. 

18 Momof Cusvlket em vyoposket, Heyv nanvke mome- 
cetskat eskerkv estomen pu hecvkueceteke haks? kica- 
kvtes. 

19 Cesvs em vyoposket, Heyv euko-vcakat sumecicvkes, 
momen nettv tutcenen akvwvpares, kicvtes. 

20 Ohrolope pale-osten epobkaken heyv cuko-vcakat 
etohtvrhoyvtes, moman cemet nettv tutcenen akvwapets- 
Eer haks?  Cusvlket makakvtes. | 

21 Momis e'na en cuko-vcakan opunvyecet okvtes. 

22 Momekv pvsatkan enkvpvket akvwvpikof, en kerre- 
pvlke heyv kicvte vkerricakvtes; momet Cokat momen 
opunvkv Cesvs makvten vkvsvmakvtes. 

23 Momen Celuslvmen ohhoyvnkv hompetv-rakkon 
aret, estet nakeskerkvn momecen hecakof, sulket e 
hocefkvn oh vkvsvmakvtes. 

24 Momis Cesvs em e wikekates, este omvlkvn kerrekv; 
25 Momet estimvt este ohkerkuecvre enkusvpkekates; 
este nake vpikat kerrekv. 


SETENTVCKE 3. 


FALVSEVLKET este-hunvnwv, Nekotemvse hocefket, Cu. 
svlke semevpayvt huervtes, 

9 Mvt neren Cesvs em vlaket, Lapi, mvhayv Hesaketv- 
mese aenkvpvke toyetskat kerrös; heyv nanvke eskerkv 
momecetskat este momeceko tayet okv, Hesaketvmeset 
vpvket omekon omat, kicvtes. 

3 Cesvs em vyoposket, Mehenwvn, mehenwvn ce kicis, 
Estet svnvéomvn heckekon omat, Hesaketvmese em 
ohmekketv heceko tayes, kicvtes. 

4 Este vculehpof, estomet hecke taye haks? svhokkolv 
e'cke e nvrken ecehyet, hecke taye haks? Nekotemvset 
kicvtes, 

5 Cesvs em vyoposket, Mehenwvn, mehenwvn ce kicis, 
Este uewv Puyvfekevn tepakan es hecket omekon omat, 
Hesaketvmese em ohmekketv eceyeko tayet os. 

6 Enavpeswv es heckat enavpeswvt omen, påyvfekev 
es heckat puyvfekevt omes. 

7 "Estomahes kohmetskvs, Svnvcomv heckvranatsket os, 
ce kicvyat. 

8 Hotvle estvmvn komat hotales, momen en bake po- 
hetskes, momis estvmvn vtet ot, estvmvn ayet omat 
kerretskekos; mv omét os, Payvfekev es heckat vtě- 
kat. 

9 Nekotemvset em vyoposket, Heyv nanvke estomet 
mome taye haks? kicvtes. 

10 Cesvs em vyoposket, kicvtes, Eslevlke em mvhayvt 
omat, heyv nanvke kerretskeko haks? 


11 Mehenwvn, mehenwvn ce kicis, Mv nake kerreyat 
Muskokee N. T. 17 | 

opunahoyes, nomen mv nako heceyvtet akerkuecós, mo- 
men skerkueceyan pum esatskekos, 

12 Ekvnv nanvken cem onayvkvyvten vkysamatskekon 
omat, hvlwe nanvken cem onayvkvyat estomet vkvsa- 
matskvr haks? 

18 Momen este estomet hvlwe tvlofv vkvwvpkvte sekos, 
mv hvlwe tvlofv ahvtvpkvte, este E'chuswv hviwe tvlofv 
likat, vkvwvpkekaten omat. 

l4 Momen Moses vnrvwvn cetto kvwapvte etvpomet 
este E'chuswv kvwvpkvranet os : 

15 Estimvt o estomet oh vkvsnmat estemerkekot, hesa- 
ketv ynksv'sekon ocvren. 

16 Hesaketvmese ekvnv vnokece mahat hiyomen orvtet 
omekv: E'ppuce hvmkuse hecknecvte emvtes, mvn ésti- 
mvt o estomet oh vkvsamat estemerkekot, hesaketv yuk- 
svsekon ocvren. 

17 Hesaketvmeset E'ppuce ekvnv ohfveceevren ekvnvn 
a ohtotet omekot, momis mv eteropotten ekvnvt hesa- 
kvren vtotvtet omekv. 

18 Mv oh vkvsamat ohfvecekot os; momis mv oh 
vkvsvmekat, ohfveco hoyvnet os, Hesaketvmese E'ppuce 
hvmkuse heckuecvte hocefkvn oh vkvsvmekokv. 

19 Momen heyvt ohfveceekv tes; hvyayvket ekvnvn 
vlvkes, momis estet yomucken hvyayvke emuntvlen vno- 
kecvkvtet omes, em vtotketv holwvhoket omekv. 

20 Holwvke momecat vtekat hvyayvke en homecet, 
hvyayvke oh vtekot-os, em vtotketv ohkerkvkeknren, 

21 Momis fvecetv momecat hvyayvke oh ates, em vtot- 
ketv Hesaketvmese eteropotten vtotkvkvte tat kerkvke 
hakvren. 

22 Heyv nanvke renyupv Cesvs en kerrepvlken esyomet 
Cutev ekvnvn yicvtes; momen vpaket mva fékhonuet, 
paptisvtes, 

23 Momen Caneu paptisvtes, Envn, Selem tempen, mvn 
uewvt tayet omekv: momen en yicet, paptiskakvtes. 

24 Cane cuko-yekev hvte vpihokeko emunkekv. 

25 Momof nake vpohkvt kvwvpkvtes, hvsvteckv oh- 
fycevn, Cane en kerrepylke momet Cusvlke em etenrvwvn. 

26 Momen Canen en geet, Lapi, mv Cotvne tvpalv ece 
'pakvnke, ohkerkuecetskat, heevs, mvt paptisen, este 
omvlkvt en yices; kicakvtès. 

27 Cane vyoposket, Este naket en hecikekos, hviwe 
tvlofv a e'mhoyekon omat, makvtes. 

28 Ceme etvwvt a vn kerrvlke toyatskes, Klist toyv- 
kos, momis ehomv ve vtothoyes, makvyvte. 

29 Mv ehiwv taranat ocat hokte-epayvranat tes; momis 
mv hokte-epayvranat en hesset hueret, pohof afveketvn 
es afvekes, hokte-epayvranat em opunvkv en hake svrah- 
kvn; momèt ornekv heyv vm afvcketv esfvckes. 

30 Emet ohvtvlvkvranes, momis vnet cv yokopvranet 
03. 

31 Hvlwe atatet omvlkvn ohfvnket os; estimivt ekvnv 
enaket on omat, ekvnvlket omet, ekvnv opunvyecet 
omes; hvlwe tvlofv atatet omvlkvn ohfvnket os. 

32 Momen nake hecet, pohvtet, mvn kerkuecet os, 
momis mv kerkuecat estimvt em esekos. 

33 Mv kerkueckv em esat Hesaketvmese mehenwe tat 
em eskerkv vlievtet os. 

34 Hesaketvmese vtotvte Hesaketvmese em opunvkvn 
opunayet omes: Hesaketvmese Puyvfekev svkerkekon 
emet omekv. 

35 Erke Eppuce vnokecet ot, nanvke omvlkvn e'nke ofvn 
wikvtet os, 

36 Eppuce oh vkvsamat hesaketv yuksv-sekon ocet os; 
momen Eppuce oh vkvsvmekat hesaketv hehcekos: 
momis Hesaketvmese en cvpvkket oh fekhonnes. 

SETENTVCKE 4. 

Cang paptisat "sensulken Cesvs enkerrepviken hayet, 
paptisen Falvsevlket pohan Pucaset Kerret oke, 

2 (Cesvs emet paptisekon, en kerrepviket paptisaket 
omisem,) 

3 Cutev enkvpaket, hvtvm Kalvlen ayvtes. 

4 Momen Semelev ekvnvn ”reteropottvranet omvtes, 

5 Momof Semelev tvlofv vlakvtes, Bike kihocan, ekvnv 
Cekvpe e'ppuce Cose e'mvte vnakvn. 

6 Momen Cekvpe em ueenkorkvt mvn likvtes, Monkv 
Cesvs ayvtet hotoset omekv, ueenkorkvn oh likvtes ; 
momen hvse-vkerkv esepakat mahe tates, 

7 Semelevlke hoktet uewvn ascvwvranet vlakvtes: 
Esketvn v'mes, Cesvs kievtes. 

8 (En kerrepvlke hompetv nesvranet tvlofvn vpeyvkepet. 
omekv.) 

9 Estomét on Cusvlke toyetskatet esketvn vm "pohetske 
haka, Semelevlke Hokte toyvyan? Semeleylke hoktet 
monkv kicvtes; Cusvlke Semelevlke etohkviketv etem 
ocekot omekr, 

10 Cesvs em vyoposket, Hesaketvmese esieman, momen 
estimvå, Esketv v'mes, ce kicat kerretsken omat, em "po- 
hetskvnt omes, momen uewv hesaken ce'mvnt omes, 
kicvtes. 

11 Naken wescvwety ocetskekos, momen ueenkorkv 
sufket oman, estvinv vten mv uewv hesake ocetske haks? 
hoktet kievtes. 

12 Pu'rke Cekvpe, mv ueenkorkv pu'mvte, momet eme, 
en hopuetake, momen en wakvikeu eskakvte, sen rakkets- 
ket o haks? 

13 Cesvs em vyoposket, Heyv uewv eskat vtekat hvtvm 
ewvnhkvres : 

14 Momis estimvt o estomet uewv emvyan eskat, estofis 

ewvnhikekos, momis mv uewv e'mvyat uekiwvt eme ofvn 
hesaketv yuksv sèko vfibne hakvres, kicvtes. 

15 Pucasö, heyv uewvn v'mes, cv wvnhkekaren, momet 
ascvwvranet vlvkykaren, hoktet kicvtes. 

16 Ahyet, ce'hen "renhohiket, "res vlvkvs, Cesvs kicvtes. 

17 Hokte vyoposket, Cv'he sahsekos, makvtes. Heren 
opunahyetskes, Cv'he sahsekos, maketskat ; 

18 Ce'hetake cahkepen ocetskvtet omes, momis hvmke 
hiyome ocetskat ce'he tokot omekv: mv tat mehenwvh 
ohketskes, Cesvs kicvtes. 

19 Pucasö, owalv toyetskat hecis: 

20 Pu'rkvike heyv ekvnhvlwen mekusvpakvtet og: mo- 
men Celuslvme mímvn este emekusvpvkvranet os, ma- 
katsket os, hoktet kicvtes. 

91 Cesvs kicvtes, Hokte, heyvn vm vkvsvmvs, heyv 
ekvnhvlwe tokon, momet Celuslvme tokon, Erken vrak- 
kuecvranatskat hvse-vkerkv vlakes. 

29 Ceme naken vraktuecat kerrekot vrakkuecatekes ; 
pume naken vrakkueceyat kerres; vhesaketv Cusvlke 
aosset omekv. 

93 Momis hvse-vkerkv vlvkvranet os, momèn hiyomat 
mw tes, momof emekusapvlke mehenwakat puyvfekev 
momet mehenwetv ofvü Erken vrakkuecvkvranat, Erke 
mv omakat vrakkuecvren hopoyet omekv 

24 Hesaketvmese Puyvfekcvt omes: momen eme eme- 
kusvpakat puyvfekev momet mehenwv ofyn mekusvpv- 
kvranet omes. | 

25 Momen Mesiv, Klist kihocat, vivkvranet omén kerris t 
met vlakof, nanvke omvlkvn pum onayvres, hoktet ki- 
cvtes. 

26 Vne, cem punayvyat, mv toyis, Cesvs kicvtes. 

27 Momof en kerrepviket yicvtes, momet hokte ete'm 
punayan estomahes komakvtes: momis, Naken hopo- 

yetske haks? monkat, Estoman ete'm punayetske haks ? 
estimyt makekates, 

28 Momof hokte uescawkv wihket, tvlofvn ayepvtes, 

29 Momet, Vhwet, este-hunvnwv nake momvyvte omvikv 
vm onayan hecvkes: heyvt Klist toko haks? hunvntaken 
kievtes. 

30 Monkv tvlofv asosset, en yicakvtes. 

91 Heyv em etenrvwvh en kerrepviket enkusvpaket, 
Pucasö, hompvs, kicakvtes, 

32 Momis nake hompetv ocepis, ceme kerratskekon, 
kievtes. 

33 Momekv en kerrepviket etè'm 'pohaket, Este estomet 
hompetv "sem vlahke haka) makakvtes 

34 Cesvs kicakvtes, Vn hompetvt mv a'e vtotvten em 
eyackvn momecit, em vtotketvn. esyukpoyvranvyat tes. 

35 Hvse ostet vhoske munkes, hiyyo vlvkvranat, makats- 
keko haks? Hecvkes, ce kicvkis, vfynnaket cvpofvn oh 
hecvkes; entis naklokee es hathaket omekv. 

36 Momen naklokee vteloyat feketv en hecket os, mo- 
men em ette hesaketv yuksv-sekon em vteloyet os; foka- 
yat momen vteloyat etepvket afvekvkepvren. 

37 Momen berg ofyn heyv maketv mehenwes, Hvmket 
fokayen, etvt vteloyes. 

38 Oh vtotkatskekatet vieloyatskvren ece 'totvkimvts ; 
este etvt vtotkvkvtet on, em vtotketvn 'sohceyatskes. 

39 Momen Semelevlke mv tvlofv vpokat sulket oh 
vkvsvmakvtes, Nanvke momvyvte omvlkvn vm onahyes, 
hokte make kerkuecat omecicen. 

40 Momen Semelevlket en yicet, vpvkvket fekhonnvren 
em "pohakvtes; momen nettv hokkolen fekhonnvtes, 

4] Momen ohvtvlakat sulket vkvsvmakvtes, eme mahu- 
sat em opunvkv omecicen, 

42 Momet, Mucv vkvsamés, nake onayetskvte omecice 

tolon, momis pume mahusat opunayat pohópékv, momet, 
mehenwvn heyvt Klist ekvnv Hesayecvt on kerres, 
hokten kicakvtes, 

43 Momen nette hokkole renyupvn mvn. enkvpaket, 
Kalvlen oh ayvtes. 

44 Cesvs eme mahusat, Owalv em ekvnv ofv vrakketv 
ocekos, maket kerkuecvtet omekv. 

45 Momekv Kalvlen vlakof, Kalvlvlket, Celuslvmen 
hompetv-rakkon aret, nake momecat omvlkvn hecakvtet, 
evpvyakvtes: emeu hompetv-rakko oh vpeyakvtet oke, 

46 Momen Cesvs Kalvle ekvnv Rene tvlofen hvtvm 
vlakvtes, mv uewv pvrko-opuswv hayvtet, Momon 
evpayv hvmket mvn arvtes, e'ppucet enokket Kvpvnevn 
wakken. 

47 Cesvs Cutev ekvnvn aosiyet, Kalvlen vlakan pohof, 
oh ayvtes, momet a vk hvtapket, e'ppucen em wicecvren 
em ”pohvtes; elvranuset omekv. 

48 Momof, Nanvke eskerkvn, momet nake estomahvken 
hecatskekon omat, vkvsahmatskekos, Cesvt kicvtes. 

49 Pucasè, a vk hvtvpkvs, hopuewv vu eleko munken, 
evpayvt kicvtes, 

50 Vyepvs, ce'ppuce besakes; Cesvs kicvtes. Momen 
hunvnwv opunvkv Cesvs em punayan vkvsamet, ayepvtes. 

51 Momen vk hvtapkof, em vtotkvlket vnrapet, Ce'p- 
puce hesakepes, makaket em onvyakvtes, 

59 Momof hvse-vkerkv estofv mahen en here hake vye- 
cicvten em vpohakvtes. Vpvksvnke, hvse-vkerkv eskolv- 
pakofvn hepetketv enkvpakvnkes, kicakvtes. | 

53 Momekv hvse-vkerkv matvwv mvketeken, Ce'ppuce 
hesakes, Cesvs kicet okvnke erket kerrvtes. Momen 
eme mahusat vkvsamvtes, momen en cuko somvlkvt. 

54 Cesvs Cutev ekvnv enkvpabke Kalvle vlake nakes: 
kerky momecat, beyvt esvhokkolat tates, 

SETENTVCKE 5. 


HeEyv nanvke renyupvn Cusvlke en hompetv-rakko 
hvmket ocvtes; momen Cesvs Celuslvmen ayvtes. 

2 Momen Cèluslvme yvpefikv Aute tempen vkhvse 
Hepluvlke Persitv kicakat ocvtes, sohvpettv cahkepe 
ocet. 

3 Heyv ofvn este sulke mahet, enokhokviket, turhecv- 
kekat, en yvkvpkv vnvttakat, enatalakat uewv nekeyvrèn 
emehakaket lumhvtes. 

4 Oketv ocen, encelv mv uewv vk hvtapket, uewv 
melohlicet omekv. Monkv uewv melohilof, estit o 
estomet homvn vkeeyen omat, enokketv estomen ocvte 
tis cvfekne haket omvtes 

5 Momen este-hunvnwv hvmket wakkvtes, enokkvte 
ohrolvpe pale tutcenen cenvpohkaken. 

6 Wakken Cesvs hecof, hofune mahet omen kerret, Ce 
cvfeknvre ce yace haks$ kicvtes. 

7 Enokkat vyoposket, Pucasè, gege melohlof vkhvse a'c 
vkceyicvre este-hunvnwv ocvks; momisayvyof, etimvt cv 
homvn vkhvtapkepet os, kicvtes, 

8 Ahuyiret, cem pvtakv cahwet, yvkvpvs, Cesvs kicvtes. 

9 Moraen momat vpakusen este-hunvnwv cvfeknvtes, 
momet em pvtakv cahwet, yvkapvtes; momen mv nettv 
fekvpkv nettv tates, 

10 Fekvpkv nettv tes: pvtakv sayetskvre cem etektvn- 
kekot os, cvfeknihocan Cusvlket monkv kicakvtes. 

11 Em vyoposket, Cv cvfeknicatet, Cem pvtakv cahwet, 
yvkvpvs, cv kihces, kicakvtes. 

12 Momof em 'pohakat, Hunvnwv estomét, Cem pvtakv 
cahwet, yvkvpvs, ce kihce haks? kicakvtes. 

13 Momen mv cvfeknihocat esti tat kerrekates, mvn 
este tetayet omen, Gesvs etin ayepet omekv. 

14 Enyupvn cuko-vcakan Cesvs eshecet, Hects, ce cv- 

feknihoces; vnvcomv naoriketskvs, nake 'sen holwvke 
ec oh vivkekaren, kievtes. 

15 Este-hunvnwv enkvpaket, Cesvt cv cvfeknicet os, 
maket, Cusvlken em onvyakvtes. 

16 Momen monkv Cusvlke Cesvs assecet, elecetv ko- 
makvtes, fekvpkv nettvn yv nanvke momecekv. 

17 Momis Cesvs em vyoposket, Cv'rke vtotke munken 
hiyomat orét os, momen vnet vtotkis, kicakvtes. 

18 Monkv Cusvlke ohvtvlaken elecetvn komakvtes, 
fekvpkv nettv kacat tvlkekot, momis, Iesaketvmeset 
Cv'rke tes, maket, Hesaketvmese etetayen e hayet 
omekv. 

19 Monkv Cesvt em vyoposket kicakvtes, Mehenwvn, 
mehenwvn ce kievkis, Eppuce entvlkat naken estomeko 
tayes, moris Erke nake momen hecatet momecet os; 
nanvken momecat vtekat, mvn Eppuceu matvpomen 
momecet omekv. 

20 Erke Eppucen vnokecet, nake momecat omvlkvn en 
kerkuecet omekv; momet vtotketv heyv "sen rakrvken 
en kerkuecvres, estomahes komatskvren. 

21 Erke pvsatkvte a kvwapet, wonahuecat etvpomen, 
Eppuce estimvn komat wenahuecet omekv 

29 Erke nvpvn ohfvececekot, momis ohfvececkv omvlkvn 
Eppucen em wikvtet omekv : 

23 Erke vrakkuecakat etvpomen omvlkvt Eppuce vrak- 
kuecvkvren.  Estimvt Eppucen vrakkuecekon omat, 
vtotvtet Erkeu vrakkuecekot omes. 

24 Mehenwvn, mehenwvn ce kicvkis, Estit vm punv- 
kvn pohet, a'c vtotvten oh vkvsamat hesaketv emunkvn 
oces; momet ohfvececkv hvlatkekos, momis elkvn enkv- 
paket hesaketvn tohtvlkes. 

25 Mehenwvn, mehenwvn ce kicvkis, Hvse:vkerkv 
vlakes, momet hiyomat vlvkes, pvsatkat Hesaketvmese 

E'ppuce en haken pobvkvranat; momen pohakat weüaho- 
kvres. 

26 Erke hesaketv eme ofv ocat etvpomen Eppucen he- 
saketv emeu ofv ocvren e'mvtet omekv. 

27 Momet ohfvececkv hayvranateu yekcetvn emvtet 
omes; este E'chuswvt omekv. 

28 Heyv estomahes kohmatskvs, hvse-vkerkv vlakot 
omekv, mv oY hopelkv vtehkat omvlkvt en hake pohv. 
kvranat, 

99 Momet asossvres; here momecakvte hesaketv akv- 
wvpketvn vkvwvpkaken, naorkakvte ohfvececkv akvwvp- 
ketvn vkvwvpkvkvres. 

30 Vntvlkusat naken momecvko tayes; pohvyatet oh- 
fvececvyet os; momen vm ohfvececkv fveevt's, nake ko- 
mepvyat hopoyet omvkok, momis Erke a'c vtotvte ko- 
man. 

81 Vnet e ohkerkuecepin omat, vm ohkerkueckv fve- 
cekot omes. 

32 Hvmket vc ohkerkuecat hueret os, momen mv ker- 
kueckv vc ohkerkuecat mehenwvt on kerris. 

33 Cane ohtotatsken, mehenwvn ohkerkuecvtes. 

34 Momis este korkuecat esvkot omes: momis hesa- 
hokatskvren heyv nanvken makis. 

35 Kulke vhetke, hvyayakat omvnkes; momen en hvya- 
yvke vhofunekon es afvcketv vkvsvmatske tvnks. 

36 Momis Cane en kerkueckv sen rakken ocis; vtot- 
ketv poyvranvye Erke v'mvte, mv vtotketv momecvyat 
mahusat ve ohkerkuecaket omekv, Erket vc vtotvte tat. 

37 Momen Erke vc vtotvtet, emet vc ohkerkuecvtet 
omes, Em opunvkv en hake pohatskvte sekot omet, 
en heckvu hecatskvte sekot omes. 

38 Momen em opunvkv cce pike ocatskekot omes, 
vtotvten oh vkvsamatskekokv. 

39 Cokan vketecvks, Mv ofvn hesaketv yuksv-sokon 
océs, komatsken, vc ohkerkuccakat mvt ornakekv. 

40 Momen a'c oh vwetv komatskekot omes, hesaketv 
ocatskvren. 

41 Este ve vrakkuecvkvren enkusvpvkot, em esvkot 
omes. 

42 Momis ce kerrvkit, Hesaketvmese em vnokeckv ete 
pike ocatskekat kerris. 

43 Cv'rke hocefkv ofvn vlakis, momen cv yvpayatske- 
kos; etvt cme e hocefkv ofvn vlaken omat, mvn evpayats- 
kvres. 

44 Estomèt vkvsamatske taye haks, vrakkueckv ete'n 
hopoyepet, vrakkueckv Hesaketvmesc tvlkuse aenkv- 
pakat hopoyatskekat ? 

45 Erke eliomv epu'nrvpvres, cv kohmatskvs: hvmket 
ece'nrapvket omes, Moses vfekrakkatske mahusatet, 

46 Moses vkvsamatskvten omat, ve vkvsamatskvnt os; 
ve opunvyecet hoccicvtet omekv. 

47 Momis hoccican vkvsamatskekon omat, estomet vm 
opunvkvn vkvsvmatskvr haks ? 


SETENTVCKE 6. 
Heyv nanvke renyupvn, Cesvs Kalvle vkhvsen etohtikv- 
tes, våhvse Tipelevs mv tes. 
2 Momen este sulke mahet vevkvpeyvtes, enokhokan 
nanvke eskerkvn ohcelayan hecakekv. 
3 Momen Cesvs ekvnhvlwe vcemiket, mvn en kerre- 
pvlke vpaket likvtes. 
4 Momen ohhoyvnkv, Cusvlke en hompetv-rakko hvm- 
Ze vwolice tates. 
5 Monkv Cesvs vfvnnaket, este sulke mahet a oh awen 
hecof, Tvklike hompvke tayat estvmv vten anc 16 haks? 
Felvpen kicvtes. 

6 Momen heyv kicat eskerretvn komat okvtes, eme tat 
estomvranat kerrepekv. 

7 Felvpet em vyoposket, Tvklike tenelyv cukpe hokkole 
enrahkv tis em etetayahkekos, cötkuse viken ehset o 
estomis, kicvtes. 

8 En kerrepvike hvmket, Autólu, Simv Petv etecakka- 
tet, kicvtes, 

9 Cepanet likes, ketinv tvklike-vnore cahkepen, momet 
rvro lopuckuse hokkolen ocet; momis heyv naket o 
haka, este sulke momat em etenrvwv? 

10 Momen, Este tvk vpoyvkes, Cesvs kicvtes. Mv 
mahusat pvhe tayet omekv. Monkv este tvk vpokv- 
tes, em vhonkvtkv cukpe-rakko cahkepat mahet. 

11 Momen Cesvs tvklike vnorvke cawvtes, momet ohv- 
kvsamof, enkerrepvlke vwahlvtes, momen enkerrepvlket 
tvk vpokan emakvtes; momet rvrou matvpomecvtes, eya- 
cakat vevkvyen. 

12 Momen fvcecvkehpof, En wokucke vhoskan vte- 
loyvkes, naket sumkekaren, en kerrepvlken kicvtes. 

13 Monkv etoh vteloyet, ketinv tvklike cahkepvte 
hompakvten vhoskat en wokucke svmpy palen hokko- 
lohkaken fvcficakvtes. 

14 Momen mv estet Cesvs nakeskerkvn momecen heca- 
kofvt, Fvcev mehenwusen heyvt mv Owalv ekvnv vlvkv- 
ranvtet os, makakvtes. 

15 Momen, yekcetvn es ehset, mekko hayetvn kornet, 
yicvranan Cesvs keriyet, entvlkuset ekvnhviwe hvtvm 
vcemkvves, 

16 Momen yafkof en kerrepvlke vkhvsen vkhvtv- 
peevtes, 

17 Momen perro-eukon vtehiket, vkhvse tvpalv Kv- 
pvnevn vfrcevn vpeyvtes. Momen yomuckepen, Cesvs 
em vlvkekates. 

18 Momen hotvle rakke hotalat omecicen, vkhvse me- 
lohlvtes. 

19 Momen vkerkv tutcenat, monkat ostat mahen ka- 
fahkof, Cesvs vkhvse oh yvkapet, perro-cukon vwolicen 
hecet, penkvlvke tates. 

20 Momis, Vne tes; penkahlatskvs, kicvtes. 

21 Momen vkvsvmet, perro-cuko a oh ceyicakvtes; 
momen moman vpakusen perro-cuko ekvnv vpeyvte er 
vcakvtes. 

22 Enhvyvtke este vkhvse tvpalv svpaklatet, perro-cuko 
etv sekon, hvmke en kerrepvlke vtehkat tvlken, lecet, 
momet Cesvs perro-cuko vpiket en kerrepvlke vevka- 
yekon, momis en kerrepvlke entvikuset vpeyepvten 
hecakof, 

23 (Momis perro-cuko etvt Tipelevs mv Pucase ohvkv- 
samo tvklike hompakvte ocat vnakv vwet, yicvtes :) 

24 Momen Cesvs momet en kerrepvlkeu sekon este 
hecakof, emeu perro-cuko vtehiket, Cesvs hopoyet, Kv- 
pvnevn er orievtes. 

25 Momet vkhvse tvpalv er eshecakat, Mvhaya, estofvn 
yvmvn vlaketskvt haks? kicakvtes. 

26 Cesvs em vyoposket, Mehenwvn, mehenwvn ce kiev- 
kis, Nakeskerkv hecatskvte omecicen cv hopoyet omats- 
kekos, momis tvklike hompet, ce evporvkate omecicen 
omaiskes, kicvtes. 

27 Hompetv yvmahke tayat em vtotkekot, momis mv 
hompetv hesaketv emeyuksv-sekat "roren, em vtotkvkes, 
este E'chuswvt ce'mvkvranat: myn Erke Hesaketvmeset 
eskerkuecvtet omekv. 

28 Momen, Hesaketvmese em vtotketv vtotkeyvret, 
naken estomeyvr haks? kicakvtes. 

99 Cesvs em vyoposket, Mv atotvten oh vkvsamatsken 
omat, mvt Hesaketvmese em vtotketv tes, kicvtes. 

30 Momekv, Eskerkv naken heckuecetska, hecét, oh 
vkvsvmeye tayat? Naken vtotketske haks? 

31 Pu'rkyike vnrvwvn manvn hompakvtes, Tvklike 
hompvke tayat hvlwe vten e'makvtes, maket, cokat 
vevkvyen, kicakvtes. 

32 Momeh Cesvs kicat, Mehenwvn, mehenwvn ce kicv- 
kis, Mv tvklike hvlwe atat Moses ce'mvkekatet os; momis 
Cv'rke tvklike mehenwvn hvlwe vten ce'mvket os. 

33 Hvlwe a hvtapkatet, hesaketvn ekvnvn ematet Hesa- 
ketvmese en tvkliket omekv, kicakvtes. 

34 Momof, Pucasé, mv tvkliken estofis pu'mvtevs, kica- 
kvtes. 

36 Momen Cesvs opunayatet, Vnet hesaketv tvklike 
toyis; este ae oh atatet, estofvn -elawekon, este vc oh 
vkvsamatet estofvn ewvnhikekos. 

36 Momis, Cemet, cv hecatskvnkis, vkvsamatskekos, ce 
kiovkvyis. 

37 Cw'rke a'mvte omvlkvt a'c oh awvres; momen este 
ae oh atat, estomaten ossihevkos. 

38 Vne komvyat momecvranvyate tokon, a'c vto- 
tvte komaten momecvranvyatet hvlwe a hvtapkvyvtet 
omekv. 

89 Momen heyvt Cv'rko a'c vtotvte komatet os; este 
Cu'rke a'mvte omvikyn hvmkusis sumecicvkot, nettv 
espoken a kvwypvranvyat omes. 

40 Momen heyrt ae vtotvte komatet os, Eppuce hecet, 
oh vkvsamat vtekat hesaketv emeyuksv-sekon ocvranet 
os; momen netty espoken akvwvpares. 

41 Momen Cusvlke ecayakvtes, Tvklike hvlwe a hvtap- 
kvte toyis, makaten. 

42 Momen, Heyvt Cesvs, Cose e'ppuce toko haks, e'rke, 
e'eke tepakat kerreyat? momaten estomén, Hvlwe a hv- 
tapkvyat tes, maket oke haks? makakvtes. 

49 Momekv Cesvs em vyoposket, Ecayet 'sete'm puna- 
hohyatskvs, kicakvtes, 

44 Este cstomet ve oh vteko tayes, Cv'rke ae vtotvtet 
ahvlvtekon omate: momen nottv espoken a kvwvpares. 

45 Omvlkvn Hesaketvmeset emvhayvres, make owalvlke 
coyakvte ofvn hoccet omes.  Monkv este vtekat poh- 
het, Erke en kerrvte sasat a vc oh atet omes. 

46 Estimvt Erke hecvtes, makit okvkos, Hesaketvmese 
aenkvpvkat tvlket, mvt Erke hecvtet omes. 

47 Mehenwusen, mehenwusen ce kicvkis, Este vc oh 
vkvsamate hesaketv emeyuksv-sekon ocet omes. 

48 Vnet mv hesaketv tvklike toyis. 

49 Cerkvlke vnrvwvn manvn hompakvtes, momet 
pvsatkvtes, 

50 Heyvt tvkliket, hvlwe a hvtapket omes, este mvn 
hompet, elekaranat. 

51 Vnet tvklike hesake hvlwe a hvtapkvte toyis; este 
estomet heyv tvklike hompen omat, meyuksv-sekon 
hesakvres; momen tvklike emvranvyat ev'navpeswv mv 
ekvnv en hesaketv vrahkv emvranvyat omes. 

59 Monkv Cusvlke 'sete'nrvpaket, Estomét heyv este 
e'navpeswv pu'men, papeye taye hakes? makakvtes. 

53 Momen Cesvs em punayatet, Mehenwusen, mehen- 
wusen ce kicvkis, Este E'chuswv e'navpeswv pvpekot, e 
catv eskatskekon omat, hesaketv ece 'pikvkekos, kicvtes. 

54 Estimvt ev'navpeswv papet, cv catv esken omate, 
hesaketv emeyuksv-sekon ocet omes, momen nettv 
espoken a kvwvpares. 

55 Cv'navpeswv mehenwvn hompetvt omen, ev catv 
mehenwvn esketvt omekv. 

56 Estet ev'navpeswv papet, cv catv esken omat, ve 
ofvn fekhonnet omen, vneu ofvn fekhonnvyet omes. 

67 Erke hesake likatet a'c vtotvte omen, Erken v he- 

sakvyet omes; matvpomen este cv hompatè, mvu vc v 
hesakvres. 

58 Heyvt tvklike hvlwe ahvtapkatet omes. Ce'rkvlke 
manv hompakat momet pvsatkat omékon: este heyv 
tvklike hompen omate, hesake emunkv tares, 

59 Heyv nanvke, aye senekake ofvn este emv- 
hayofvt, opunayet okvtes. 

60 En kerrepvlke vnvcomet heyvn pohvkvtet, Opu- 
nvkv yekcet omes; estimvt pohe taye haks? maka- 
kvtes. 

61 En kerrepvlket heyvn es ecahoyen, Cesvs emet ker- 
rof, Heyvt ce ”lentappuecvk haks? 

62 Monkv enhomv likvtet este E'chuswv v kvwapken 
hecatsken omat, estomvre te? 

63 Puyvfekevt este wenahuecet omes; este enavpeswv 
naken lopicekos. Opunvkv cem punayvkvyatet puyv- 
fekcvt's, momet hesaketvt”s. 

64 Moms vkvsvmeko ce sasvket os; kicakvtes, Cesvs 
enhvteceskvn vteken este estomvket vkvsvmekat kerret 
estimvt wiyyvranate kerre tatet ok. 

65 Momet, Momét omekv, Cv'rket emet omekon omat, 
este vc oh vte tetayate sahsekos, ce kicvkit okvyis, 
kicakvtes. 

66 Mv vtekaté en kerrepvlke vnvcomet fulecvtes, mont 
svnveomv vevkfullekates. 

67 Momen Cesvs pale hokkolohkakaten oket, Cemeu 
vpeyepvranatska? kicakvtes. 

68 Momen Simv Petvt vyoposket, Pucasè, estimvn oh 
vpeyeyvr haks? cemet hesaketv yuksv- seko opunvkv 
ocetsket omes, 

69 Momen vkvsamét, kerrös, mv Klist, Hesaketvmese 
hesake E'ppuce toyetskate, kicvtes. 

70 Cesvs em vyoposket, Palen hokkolohkakatskan 

ce'nhopoyvkvyvtet omeko haks? momen hvmkatskat 
puyvfekev holwvket's, kicakvtes. 

71 Cutvse Eskalevt, Simv e'ppucen okvtes, mvt, palen 
hokkolohkakat hvmkat omet, wiyyvranat omekv. 


SETENTVCKE 7. 


Heyv nanvke renyupvn, Cesvs Kalvlen arvtes, Cusviket 
clecetrn komet hopoyakat omecicen, Cutevn vretvn 
komekokv. 

2 Momis eto-esse-vpette-es-haye hompetv-rakkot Cusvlke 
en hompetv-rakko vwolice tates. 

3 Momekv em etecakketvlket, Yvmv enkvpaket, Cutevn 
vyvs, cen ketrepvlkeu vtotketv celayetskat hecvkvren, 
kicakvtes. 

4 Este, hecke kerhoyvren eyacet, ehke naken celayate 
sahsekot ok. Heyv nanvke celayetsken omat, ekvnvn 
em e heckuecvs, kicakvtes. 

5 Etecakkvte tisem oh vkvsvmvkekok. 

6 Momen Cesvs, Vm oketv vlvkeko munkes, momisem 
cem oketv take tetake emunkvt omes. 

7 Ekvnv cen homecvkeko tetayet omes: momis vnen 
vn homecet omes, em vtotketvt holwahoket omen ohker- 
kuecvyet omekv. 

8 Heyv hompetv-rakko oh vpeyvkes; heyv hompetv-rak- 
ko oh ayvko munkes, vm oketvt oreko munkekv, kicakvtes. 

9 Heyv opunvkv kicakof, Kalvlen fekhonnvtes. 

10 Momis etecakkvte vpeyofvn, emeu hompetv-rakko 
oh ayvtes, kerhoyekon, momis ehke omèt. 

11 Momen Cusvlke, hompetv-rakko omof hopoyet, 
Estvn ara? makakvtes. 

12 Momen este tetayen opunvkv es ete'm ecakvt ocvtes ; 
Este heret omes, makakat sasen, vpvlwvt, Monks, este 


ehosicet os, makakateu sasekv. 
Muskokee N. T. 18 

13 Momisem, estit pohaken opunvyccckates, Cusvlken 
em penkvlakekv. 

14 Momen hompetv-rakko en nvrkvpv orofvn, Cesvs 
cuko-vcakan coyet, estemvhayvtes. 

15 Momen Cusvlke, em estomahet, E'mvhahoyvte sekot 
omat, estòmèt heyv este zokv kerre haks? makakvtes. 

16 Cesvs em vyoposkatet, kicakvtes, Vm mvhakv cvnake 
tokot omen, momis a'e vtotvte enaket omes. 

17 Estimvt mv komaten celayen omat, invhakv kerrvres, 
Hesaketvmeset ome tat, monkat vntvlket opunayin omat. 

18 Estet entvlket opunayen omat, vrakkueckvn e en 
hopoyet omes: momisem este vtotvte vrakkuecetvn ho- 
poyen omat, mvt mebenwvt omes, momen fvcceetv-tokat 
vpikekot omes. 

19 Moses vhakv ce'mvkekat haks? momaten hvmku- 
satskis vfastatskekot omes. Estoman cv 'lecvranet es 
fullatske haks ? 

20 Este em vyoposkaket, Puyvfekev holwvken ocets- 
kes; estimvt ce "lecetvn komet es are haks? makakvtes. 

21 Cesvs em vyoposket, kicakvtes, Vtotketv hvmken 
momehoin, omvlkvt estomahes komatsket omes 
22 .Monkv Moses svkvmsiskvn ce'mvkvtet omes: (Momis 
Mose enake tokot, erkvlke enaket omvtes:) momaten 
fekvpkv nettvn hunvnwv svkvmsisatsket omes. 

23 Mose em vhakv kvckekaren, fekvpkv nettv omof 
svkvmsiskvn hunvnwvt en hecken omate, hunvnvwv 
fekvpkv nettvn temvpoken ovfeknihevyaten estoman vn 
homecatsko haks? 

24 Nake en heckv vevkvye ohfvecehcatskvs, momis 
fvecen ohfvcoecvkes. 

25 Momen Celuslvmvlke, Elecvrane hopoyakat ven 
mv toko haks? makakat sasvtes. 

26 Momis hecvkes, fekhvmket opunayes, momen naken 

kihocekot omes. Mvpvkvike heyvt Klist mehenwvt on 
kerrvkepet ome haks ? 

27 Momis heyv este estvn vté tat kerrés: momis Klist 
vlakofv, nvpvt-estvmimvn vte tat kerrekares. 

28 Momen Cesvs cuko-vcakan este mvhayofvt, hvm- 
maket huehkvtes, Cv kerratskes, momet estvmvn vtvyo 
tate kerratskes, momen vne komvyat tvlket vlaket omvkot 
omes, momisem a'c vtotvte, mv kerratskekat, mehenwvt 
omes. 

29 Momis vne kerris, mvn aenkvpvket omin, mvt ge 
vtotvtet omekv. 

30 Momof esetvn komakvtes: momis nvpvt enke oh 
wvkecekates, em oketvt vlvkeko munket omekv. 

31 Momen este sulket oh vkvsvmakat, Klist vlvkofvt 
nakeskerkv heyv este momecat es en hoyvnen momecvr 
haks? makakvtes. 

32 Falvsevlke este sulket ehkuse nake mv omaken es 
cte'm punahoyen pohakof, Falvsevlke momen plestvlke 
en homvhhotvt este-en-wiketvn vtotvtes, esvkvren. 

33 Momen Cesvs e'té'm punayet, Hofunusekon ece 
"pakvkvyatet, a'c vtotvten oh ayvranvyet omes. 

34 Cv hopoyet, es cv hecatskekares, momen estvn 
likvyate awatskeko tetayes, kicakvtes. 

35 Momen Cusvlke ete'm punahoyet, Estvmvn ayet 
omen, eshecékar haks? Centilvlke vwahaten oh ayet, 
Centilvlken emvhayvr haks? 

36 Heyvt nak maketv te? Cv hopoyatskis, es cv 
beheatskekos, momet estvmvn likvyat awatskeko tayes, 
makat, makakvtes. 

37 Hompetv-rakko nettv espoke, mv nettv rakkate omof 
Cesvs hueret, Estimvt ewvnhket on omat, vc oh atet, 
eskepekvs. 

38 Estimvt ve oh vkvsamen omat, Cokate vevkvyen, 

e'nvcofon uewv hesaket a fihhonvres, maket, huel- 
kvtes. 

39 (Momis heyv, oh vkvsvmakat, Puyvfokcv en heckv- 
raner opunvyecet okvtes, Puyvfekev Vcakat seko mun- 
kekv; Cesvs vrakkueckv seko munkekv.) 

40 Monkv heyv opunvkv pohakof, este sulket, Heyv 
mv Owalv tat mehenwvt's, makakvtes. 

41 Vpviwvt, Heyvt Klist tes, makakvtes. Momis 
vpviwvt, Klist Kalvlen aossvr haks ? 

42 Cokat, Klist Tewe honvpsen osset, Tewe likvte, 
Perehem tvlofvn ossvres, makekat haks? makakvtes. 

43 Monkv Cesvs vrahkvn este etekvpvketvt em ocvtes. 

44 Momen esetvn komakat sasvtes, momis estit enke 
oh wvkecekates. 

45 Momof este-em-wiketvt plest enhomvhhotv, momet 
Falvsevlken en yicen, Estoman esawatskekisa? kica- 
kvtes, 

46 Este-em-wiketvt vyoposkaket, Hunvnwvt heyv hu- 
nvnwv opunvyate ome opunayvte sekos, kicakvtes. 

47 Momof Falvsevlke em vyoposkaket, Cemeu cem 
etehoskvke haka ? 

48 Este 'mvpvke, monkat Falvsevlke oh vkvsamvke såse 
bake? 

49 Momis heyv este vhakv kerrvkekat ohtvhikvket os, 
kicakvtes, 

50 Nekotemvset, (mv nere Cesvs em vlakvtet hvmkat 
tot,) okat, 

51 Pum vhakv, pohet momet naken estomat kerreko 
munket, este ohfvececet ome haks? kicakvtes. 

52 Em vyoposket, Cemeu Kalvlen vtetske te? Vke- 
tecet, heevs; owalv hvmkis Kalvle a ossekot omekv, 
kicakvtes. 

53 Momen este omvikvt en cukon vpeyakvtes. 

SETENTVCKE 8. 


Crsvs ekvnhvlwe Olefvn ayvtes. 

2 Momen hvthvyvtkusen hvtvm cuko-vcakan vlaket, 
ecehyet, este omvikvt en yicen liket emvhayakvtes. 

3 Momen cokv-hayvlke Falvsevike esyomat hokte 
hoktaren eshoyen 'sen yicvtes, momet en nvrkvpvn licof, 

4 Mvhaya, heyv hokte hoktare mvketeken eshécés. 

5 Momen Moses vhakv ofv, Mv omakat cvton es nvfho- 
kvkekvs, pu kicvtes: momis ceme. estomén maketske 
haks? kicakvtes. | 

6 Yv makakat, eskerret, esvnrvpkvn hopoyet, kicakvtes, 
Momis Cesvs cunehket, enkewesakvn ekvnvn 'soh coyvtes, 
nak makakat poheko omet. 

7 Momen em *”pohakat vwicecvkekon, a lvpotiket, 
Naorketv oceko ece 'pakvkat tatet cvto 'svfvllekvs, ki- 
cakvtes. 

8 Momen hvtvm cunehket, ekvnvn oh coyvtes. 

9 Momen pohakat om vkerrickvt ohfvececen, veule 
mahat vlicecet, hvmkvntot osset, pokvtes, momen Cesvs 
entvlket vhoskvtes, momen hokte nvrkvpvn tvk hueron. 

10 Momof Cesvs, a lvpotiket, este sekon, momis hokte 
tvlkusen hecof, Hokté, mv ece'nrapvlke estvmvn fulla? 
este hvmkis ec ohfvececeko? kievtes. 

11 Pucasö, nvpvt vc ohfvcceceks, makvtes. Momen, 
Vneu ec ohfvccecvkos; vyvs, momet vnvcomv naorikets- 
kvs, Cesvs kicvtes. 

19 Momof Cesvs hvtvm em punvyakvtes, maket, Vnet 
cken en hvyayvke toyis; mv ae evkayat yomuckofvn 
yvkvpekares, momis hesaketv en hvyayvken ocvres. 

13 Momekv, Cemet e ohkerkuecetskes, cem ohkerkueckv 
mehenwekos, Falvsevlke kicakvtes. 

14 Cesvs em vyoposket, kicakvtes, Vnet e ohkerkuecv- 
yisem, vm ohkerkueckv mehenwet os: estvmvn vtvyvte 

tat kerrit, estvmvn ayvyat kerrikv; momis centake estv- 
mvn atvyat, momet estvmvn ayvyat kerratskekot os. 

15 Centake enavpeswv vevkvyen ohfvececatskes; vno 
estimvn ohfveceevkos. 

16 Momis ohfvececin omat, vm ohfvececkv mehenwet os: 
vne vntvikekos, momis Erke ae vtotvten vnen tepakes. 

17 Hvtvm, Este hokkole kerkuecat mehenwvt os, maket, 
cem vhakv take ofv :oket os. 

18 Vnet o ohkerkuecvyat hvmkat toyis, momen Erke 
a'c vtotvtet vc ohkerkuecet os. 

19 Momof, Ce'rke ta? kicakvtes. Cesvs vyoposket 
Centake vne tis, Cv'rke tis kerratskeks; vne cv kerrats- 
kvten omat, Cv'rkeu kerratskvnt omekv, kicvtes, 

20 Heyv opunvkv Cesvs cvtokunawv buten opunayet 
okvtes, cuko-vcakan estemvhayof: momen estimvt enken 
oh wvkecekates; en hvse-vkerkvt hvte vlvkeko munkekv. 

21 Momof, Avis, momen cv hopoyatskvres, momet cen 
naorketv ofvn pvsatkatskvres; estvn ayvyat awatskeko 
tayes, hvtvm Cesvs kicakvtes. 

22 Estvmvn ayvyat awatskeko tayes, makekv, e clecvr 
haks? momof Cusvlket makakvtes. 

23 Kvnevpv aenkvpvke toyatskes: hviwe aenkvpvke 
toyis; ekvnv enake toyatskes; ekvnv enake toyvkos, 
Cesvs kicakvtes. 

24 Monkv, Cen naorketv ofvn ce pvsvtkvkvres ; co kicv- 
kvyis, mv toyvyat vkvsvmatskekon omat, con naorketv 
ofvn ce pvsvtkvkvret okv. 

25 Momof, Esti toyetska? kicakvtes. Momen, Mv 
enhvteceskv vteke ce kicvkvyvte. 

26 Nanvke sulken ec opunvyeckv take, momet ec ohfve- 
cecetv take ocis: momis a'c vtotvtet mehenwes; momen 
nanvke make pohvyvtet, myn ekvnvn "sem punayis, Cesvs 
kicakvtes, 

27 Erken opunvyecet okat kerrvkekates. 

28 Momof, Este E'chuswv kvwahpatskof, mv toyvyat, 
momet vntvlkuset naken momecvkat, momis, Cv'rke 
v'mvhayvten, bere nanvken opunayvyat kerratskvres. 

29 Momen ae vtotvtet vc vpaket os; Erket vntvikusen 
cv wikekos; mv nanvke afveecicat momecvye munkvt 
omekv, Cesvs kicakvtes. 

30 Heyv opunvkvn makof, sulket oh vkvsvmakvtes. 

31 Momof Cusvlke oh vkvsvmakan em punayet, Vm 
opunvkv ofvn fekhonnatsken omat; mehenwusen vn ker- 
repvlke toyatskes ; 

32 Momet mehenwvn kerratskvres, momen mehenwvt 
ce'nrecopvkvres, Cesvs kicakvtes. 

33 Em vyoposkaket, Eplehame honvpse toyes, momet 
nypvn en svlvfkeyvte sekos; estomén, Ce'nrecopkvkvres, 
maketske haks? kicakotes. 

34 Cesvs em vyoposket, Mehenwvn, mehenwvn ce 
kicvkis, Naorketv momecat vtekat naorketv cn svivfke tes, 

35 Momen svlvfke yuksv-sekon cukon liket omeks, 
momis Eppucet yuksv-sekon liket os. 

36 Monkv, Eppucet ce'nrecopvken omat, mehenwvn 
ce'nrecopkvke tares. 

37 Eplehame honvpse toyatskat kerris, momis cv 'lecetvn 
hopoyatskes, vm opunvkv ec ofv take fekhonnetv en 
sekot omekv. 

38 Cv'rke vpake hecvyvtet opunayis, momen cemeu 
ce'rke vpake hecatskvtet momecatskes, Cesvs kicakvies, 

39 Em vyoposkaket, Eplehamet pu'rke tes, kicakvtes. 
Eplehame en hopuetake toyatsken omat, Eplehame em 
vtotketvn momecatskés. 

40 Momis hiyomat este mehenwv Hesaketvmese make 
pohvyvtét cem punayvkvyvten cv "lecetvn hopoyatskes, 
Eplehame heyvn momecekates. 

41 Ce'rke em vtotketvn momecatskes, Cesvs kicakvtes. 
Momof, Ioktarkv ofvn pu beckvte tokot os; Erke hvm- 
kusen ocós, Hoesaketvmese, kicakvtes. 

49 Hesaketvmese Ce'rke taket on omat, vc vnokecats- 
kès, Hesaketvmese aenkvpahket, vtvyvtet omekv; cv 
fekkomat vtvyvte tokon momis émet a'c vtotvte omes. 

43 Estomét on vm opunvkvn kerratskeko? vm punvkvn 
pohatskeko tayekv. 

44 Ce'rke, puyvfekev holwakat enake toyatskes, momet 
ce'rke em eyackvn momecetvn komatskes: enhvteceskv 
vteken estelecvt omet, mehenwv ofvn huerekates, eme 
ofv mehenwv sekot omekv. Lvksetvn punayof, enake 
aossen opunayet os; laksvt omet, lvksetv e'rket omekv. 

45 Momen vm vkvsvmatskekos, mehenwvn cem pu- 
nayvkikv. 

46 Estomatskat naorketvn vc ohfvececatske haks? Mo- 
men mehenwvn opunayin omat, estomèn vm vkvsamats- 
keko haks! 

47 Hesaketvmese enake tat Hesaketvmese em punvkvn 
apohicet os: monkv apohicatskekos, Hesaketvmese enake 
toyatskekokv, Cesvs kicakvtes. 

48 Momof Cusvlket em vyoposket, Semelevlket omet 
puyvfekev holwvken ocetskes, makeyat, tetayen okéko ? 
kicakvtes. 

49 Cesvs em vyoposket, Puyvfekev holwvken ocvkos, 
momis Cv'rken vrakkuecis, momen cemet vlesketvn vn 
hayatskes. 

50 Momis vrakkueckv e en hopoyvkos: hopoye, ohfvc- 
cecat hvmkes. 

51 Mehenwvn, mehenwvn ce kicvkis, Estimvt vm opu 
nvkvn veayecen omat, estofvn elkv hehcekos, kievtes. 

59 Momof Cusvlket, Hiyomat puyvfekev holwvken 
ocetskat kerrés. “Eplehame elet os, momen owalvikeu, 

moman, Estimvt vm opunvkv veayecen omat, estofvn 
elkvn lahsekos, maketskes, 

53 Eplehame pu'rke, elvte, 'sen rakketske te? momen 
owalvlkeu pvsvtkes: estimvn e hayetske haks? kicakvtes. 

54 Cesvs em vyoposket, Vnet e vrakkuecin omat, vm 
evrakkueckv nake tokos: ve vrakkuecat Cv'rke tes; mv 
pun Hesaketvmeset makatskat. 

55 Momis emen kerratskekates: momis kerris: momen, 
Kerrvk's, makin omat, laksv centake omares: momis 
kerrit, em opunvkvn vcayecis, 

56 Eplehame Ce'rke vn nette hecetv afvcke tates, momet 
hecet, afvckvtes, kicakvtes. 

57 Momof Cusvlke, Ohrolope palecahkepat oretskeko 
munkat, Eplehame hecetskvt haks? kicakvtes. 

58 Mehenwvn, mehenwvn ce kicvkis, Eplehame seko 
munkof, toyis: Cesvs kicakvtes. 

59 Monkv cvton ayocet, svfvllvkvranvtes ` momis Cesvs 
ehket, cuko-vcakan osiyet, eten nvrkvpvn eteropottet 
ayepvtes, 

SETENTVCKE 9. 

Mower hoyanof, este-hunvnwv turheceko em munkv 
heckvten hecvtes. 

2 Momen en kerrepvlket em "pohet, Mvhaya, estimvt 
naorkvtet on ome haks? heyv hunvnwvt, monkat e'ckvlke 
naorkekvtet on, turhecekot heckvtet ome haks? maka- 
kvtes. 

3 Cesvs em vyoposket, Heyv hunvnwv naorkvtet, mo- 
men e'ckvlket naorkakvten omekos: momis Hesaketv- 
mese em vtotketv eme es kerkvren omes. 

4 Ae vtotvte em vtotketvn vtotkvranvyat tvlkus, nette 
emunkofvn: neret vlaket os, momof nvpvt vtotkeko 
tayes. 

5 Ekvnvn arvye vtekat ekvnv en hvyayvke toyis. 

6 Hvmmake opunayofvt, ekvavn oh tofiket, tofketvn 
fakken es hayet, hunvnwv turhecekat mv fakken turwvn 
es en siyyvtes, 

7 Momet kievtes, Ayet, vkhvse Silovm likan er es 
okkosvs. Momen ayet, er es okkoset, hece haket er 
vlakvtes. (Silovm maketv, Vtothoye, maketvt's, ohyvtek- 
hoyen omat.) 

8 Monkv em vwolicvlke, momen turhecekat homv he- 
cakvte, Este .nakvpohet likvnke, heyvt mv toko haks? 
makakvtes. 

9 Heyvt mv tes, makakat sasen, vpviwvt, Mv en bock 
mahus, makakvtes, Emet, Mv toyis, makvtes. 

10 Monkv, Estomén ce turwv renayakvt haks? kica- 
kvtes. 

11 Em vyoposket, Hunvnwv, Cesvs kihocat, fakken 
hayet, cv turwvn 'son siyiyet, Ayet, vkhvse Silovm likan 
er es okkosvs, ev kicen, ahyit, rokkohsit, cv hece hakes. 

12 Momof, Estvn are haks? kicakvtes. Kerrvks, kievtes. 

13 Mv turhecekaten Falvsevlke "sen yicvtes. 

14 Momen, nettvn Cesvs fakke hayet, turwv en renahue- 
cat, fekvpkv nettv tates. 

15 Momen hvtvm Falvsevlko estohmet renakv en hecke 
haket omat em 'pohakvtes. Momen, Fakken cv turwvn 
'svn siyiyen, okkosvyis, momet hecis, kicakvtes. 

16 Momekv, Heyv hunvnwv Hesaketvmese aenkvpvke 
tokos, fekvpkv nettv veayecekokv, Falvsevlke vpvlwvt 
makakvtes, Momen vpvlwvt, Estomèt este-naorkv tat 
heyv nakeskerkv momece taye haks? makakvtes. Momen 
este etekvpvketvt em ocvtes. 

17 Este turhecekan hvtvm, Mv ce turwv cen renahue- 
cise estomes kicetska? kicakvtes. ^ Owalv tes, makv- 
tes. 

18 My turhecekate ohfvyeev renakv en heckat Cusvlke 

vkvsvmvkekot, mv renakv en heckat e'ekvlken enhohike 
tvlkvtes. 

19 Momet em 'pohaket makakvtes, Heyvt ce'ppuce take, 
turheceko heckvte makatskat te? momat estomet hiyo- 
mat hecet ome haks? 

20 E'ckvlket em vyoposkaket, makakvtes, Heyv pu'ppuce 
tat, momet turhecekot heckvtet omat, kerrés. 

21 Momis nake omecicen hiyomat hecet omat kerrè- 
kos, momet estimvt e'turwv en renahuecat kerrékos: em 
vculkv orices: emen em ”pohvkes: e em opunvyepvres. 

22 E'ckvlke heyv makakat Cusvlken em penkvlakat 
okakvtes, Estimvt mvt Klist.tat maken omat, senekaken 
ossihocvres, maket, te'm vkvsvmvkepvtet omekv. 

23 Momet okv, e'ckvlke, Veulkv orices: em ”pohvkes, 
maket okakvtes. 

24 Momen hvtvm este turhecekaten enhohiket, He- 
saketvmesen vkvsvmkvn emvs; heyv hunvnwv naorkvt 
omen kerrés, kicakvtes. 

25 Em vyoposket, Este-naorkvt ot kerrvks: nake hvmken 
kerris: cv turhecekot omvnket, hiyomat hecis, kievtes. 

26 Naken ce 'stomecvt haks? estomét ce turwv con 
renahuecvt bake? hvtvm kicakvtes. 

27 Momen em vyoposket, Cem onayvkin hoyahnes, 
momen pohatskekises; estoman hvtvm pohvranatska? 
ceme taken en kerrepvlke haketvn komatska ? 

28 Momen nakhayekot, Ceme en kerrepv toyetskes: 
momis pumet Mose en kerrepvlke toyepès. 

29 Hesaketvmeset Moses ete'm punayvtet omen kerrés : 
momis heyv estet estvmvn vte tat kerrékos, kicakvtes. 

30 Momen hunvnwvt em vyoposket kicakvtes, Heyv 
ofrn nake estomahat oces; cv turwvn vn renahuecet 
oman, estvmvn vté tat kerratskekat. 

31 Mome estomis, Hesaketvmese este-naorkvlke em 

vpohicekot omat korrös; momis este Hesaketvmese 
vrakkuecvt ot, nake komaten momecen omat, mvn em 
vpohicet os. 

32 Ekvnv vlicecvte vtekis este turheceko heckvtet este- 
hunvnwv eturwv en renahuecat pohohvte sekos. 

33 Heyv este-hunvnwv Hesaketvmese aenkvpvke tokon 
omat, naken momeceko tayes. 

34 Em vyoposket, Naorketv ofv mvketeken ce heckvtet 
ot omat, pu "mvhayetske haks? kihcet, ossicakvtes. 

35 Ossicakvten Cesvs pohet, eshecof, Hesaketvmese 
E'ppuce oh vkvsametske te? kicvtes. 

36 Em vyoposket, Pucasé, estimvt mv te, oh vkvsvme- 
pvye tayat? kicvtes. 

37 Momen, Hecetskvtes, momen mvt ce 'tem punayet 
okes, Cesvs kicvtes. 

38 Momen, Pucasè, vkvsamis, maket, vrakkuecvtes. 

39 Momen, Ohfvcceckvn yvmv ekvnvn vlvkvyet omes, 
mv hecvkekate hecvkvren, momen mv hecakvte hecvkeko 
hakvren, Cesvs makvtes. 

40 Momen Falvsevlke mv vpvkakat, heyv opunvkv 
pohakof, Pumeu pu turhecvkeko haks? kicakvtes.. 

41 Cesvs kicakvtes, Ce turhecvkekot omen omat, naor- 
ketv ocatskekvnt os; momis hiyomat, Hecés, makatskekv, 
cen naorketv oce munk's. 


SETENTVCKE 10. 


MEHENWVN, mchenwvn ce kicvkis, Estit yvpefikhute 
em vhauken eceyekot, etvmin vcemket on omat, mvt 
horkopvt ot, svpenkvlecvt os. 

2 Momis estit vhauken eceyet on omat, mvt yvpefikv- 
hecicvt os. 

3 Mvn vhaukvheciev en hvwecet os; momen em opu- 

nvkv en hake yvpefikv pohaket os; momen en yvpefikv 
hocefhuecet enhuehket, enhomahtet esosset os. 

4 Momet en yvpefikv vpeyecicof, ehomvn ayet on, yvpe- 
fikv vevkvpeyet os, em opunvkv en haken kerrvket omekv. 

5 Momet este kerkekat vevkvpehyekos, momis em 
pefatkés, este kerkekat em opunvkv en haken kerrvkekot 
omekv. 

6 Heyv svhopakvn Cesvs es em punayet omvtes; momis 
nanvke tat kerrvkekates, mv em punayat. 

7 Momen Cesvs hvtvm kicakvtes, Mehenwvn, mehenwvn 
ce kicvkis, Vnet yvpefikv em vhauke toyis, 

8 Cv homv yicvte omvlkvt horkopvlket ot, svpenkvle- 
cvlket os: momis vn yvpefikv em apohicvkekatet os. 

9 Vnet vhauke toyis: este estomet cv tehoyvnen eceyet 
on omat, mvt hesakvres, momet eceyet, er aosset, nanopkv 
hecvres, 

10 Horkopv vlvkekos, horkopkvn, eleckvn, momet nak 
yvmahketvn komeko vtekat: vn yvpefikv hesaketv en 
heckvkvren vlvkvyvtet os, momet sulke mahet en heckv- 
kepvren. 

11 Vnet yvpefikvhecicv herat toyis; yvpefikvhecicv 
herat yvpefikv vrahkv en hesaketv wvkecct os. 

12 Momis este pvlhoyat tat, yvpefikvhecicv makke 
tokot, yvpefikv e pucase tokon omat, yvhv vlaken hecis, 
yvpefikv wihket; letkes, momen yvhvt cawet, yvpefikvn 
vwaheces, 

13 Este pvlhoyat letkes, pvlhoyet omet, yvpefikv 
senaoricekot omekv. 

14 Vnet yvpefikvheciev herat Lars, momet vn yvpefikv 
kerria, cvnake ev kerrvket os. 

15 Erke cv kerrat etvpomen vneu Erke kerrvyet os: 
momet yvpefikv vrahkv vn hesaketv wvkecit omis. 

16 Momet yvpefikv etv ocvyet os, heyv hute a 'sossat 

tokon : mvu 'svlvkvranvyet os, momen mvt vm opunvkv 
en haken pohvkvres, momen fulle hvmkusen, yvpefikvhe- 
cicv hvmkusvres. 

17 Monkv Cv'rke ve vnokecet os, vn hesaketvn wvke- 
cvyet omekv, hvtvm eseparct. 

18 Este estomet vm esekot os, momis vne mahusatet 
wvkecvyet os. Wvkecetv yekceetv ocvyet os, momet 
hvtvm esetv yekcetv ocvyet os Heyv vhakv Cv'rket 
v'mvtet os. E 

19 Monkv hvtvm Cusvike etekvpvketvt em ocvtes, heyv 
opunvkv omecicen. 

20 Momen sulket, Puyvfekev holwvken ocet, hacohakes; 
estoman em vpohicatske haks? makakvtes. 

21 Vpvlwvt, Heyvt puyvfekev holwvke oce em opunvkv 
tokos. Puyvfekev holwvket turhecvkekat e turwvn rena- 
huece taye haks? makakvtea. 

22 Momen mekusvpkv hompetv-rakkot, Enkinev kiho- 
cat, Celuslymen ocvtes, momen rvfo tates. 

23 Momen Cesvs cuko-vcakan, Salomv "eem ohvpettv 
kiceton yvkapvtes. 

24 Momen Cusvlke yicet vnvkaftvtes, momet, En hofune 
estomén vkvsvmökon pu hayetske haks? Klist toyetsken 
omat, kerkv beren pum onvyvs, kicakvtes. 

25 Cesvs em vyoposkaket, Cem onayvkvyis, vkvsvmats- 
kekis: vtotketv Cv'rke e hocefkv ofv vtotkvyat, mvt ve 
ohkerkueevket os, kievtes. 

26 Momis vkvsvmatskekos, vn yvpefikv vpvke toyats- 
kekokv, ce kievkvyat etvpomen. 

27 Vn yvpefikv vm opunvkv en haken pohvket os, 
momen kerrakin, ve vevkvpeyet os: 

28 Momen hesaketv yuksv-sekon emakvyet os, momen 
estofis estemerrahkekos, momen nvpvt cv'nke 'svm ossi- 
ceko tayet omvres. 

29 Cv'rke, v'mvte tat, omvlkvn 'sen rakket os: momen 
estimvt Cv'rke e'nke 'sem ossice tayat yekcetv ocekot os. 

30 Vne Cv'rke tepakeyat hvmkusés. 

31 Momen Cusvlke, cvton es nvfketvn komaket, hvtvm 
cvto cvwakvtes. 

32 Cesvs em vyoposket, Vtotketv herake sulken Cv'rke 
aenkvpvke ce hecicvkvyós; mv víotketv estomaten evto 
es cv nvfkatske haks? kicvtes. 

33 Cusylke em vyoposket, Vtotketv herat tat cvto es 
ce nvfkékos: momis Hesaketvmese tvklecetskat omeci- 
cen, momet, este toyelskatet, Hesaketvmese e hayetskekv, 
kicakvtes. 

34 Cesvs em vyoposket, kicvtes, Hesaketvmese toyatskes, 
mahkis, cem vhakv take ofvn es hoccet omeko halka 

35 Hesaketvmese em opunvkv em vlakvten hesaketv- 
mese taken kievten omat, momen Cokat kvekeko tetayen 
omat, 

36 Hesaketvmese E'ppuce toyis, ce kicvkikv, Erke 
vcake haye, momet ekvnv atotvte huerat, Hesaketvmesen 
tvklecetskes, kicatske bake? 

37 Cv'rke em vtotketv. taken momecvkot on omat, vm 
vkvsahmatskvs. 

38 Momis momecin omat, vm vkvsvmatskeko estomis, 
vtotketvn vkvsvmvkes, Cv'rke vnen vc vpiket omen, vneu 
emen vpikvyet omen kerret, vkvsvmatskvret. 

39 Monkv hvtvm esetvn komakvtes: momis enke em 
ossakvtes. 

40 Momet Cotvne tvpalvn ahyet, enhvteceskv Cane este 
paptisvte ocan er oret, mvn fekhonnvtes. 

41 Momen sulket vfullet, Cane tat nakeskerkv mome- 
cekatet os, momis Cane heyv este opunvyecvte omvlkvt 
mehenwvt os, makakvtes. 

42 Momen men sulket oh vkvsvmakvtes. 

SETENTVCKE 11. 


Momor este-hunvnwy Pervnvike, Lisvle kocefket, enokke 
tates: Pervne Mele Mare etecakkateu eme tvlofv tates. 

9 Mv Melot omvtes, vfekv Pucase es em vfeye, ele 
e'kvesse es en hvsvteevte mv e 'cerwv Lisvlet enokket ot 
omat. 

3 Monkv e wvntaket ohtotakvtes, Hecvs, Pucasó, mv 
vnokecetskat enokkes, makaket. 

4 Cesys pohof, Heyv enokketv elkv orekot os, momis 
Hesaketvmese vrakkueckv vrahkv tes, mv eteropotten 
Hesaketvmese E'ppuce vrakkuehocvren, makvtes. 

5 Momen Cesvs, Mare, momen etecakkat, Lisvle esyo- 
man vnokecvke tates. 

6 Monkv enokkveuken pohof, mata likvtet netty hok- 
kolen fekhonnvtes, 

7 Mv hoyanof, Cutevn hvivm vpeyvkeres, enkerre- 
pylken kievtes, 

8 Enkerrepvlket okat, Mvhaya, Cusvlket hvte vwole 
cvton es ce nvfketvn komakvnks: moman hvtvm men 
ayvranetske haks? kicakvtes. 

9 Cesvs vyoposket, Nettv hvmkat hvse-vkerkv palen 
hokkolohkaket omeko haks? Estet nettvn yvkapen 
omat, elentappekos, heyv ekvnv en hvyayvken hecekv, 

10 Momis estet neren yvkapen omat, elentappes, hvya- 
yvket vpikekot omekv, kievtes. 

11 Heyv nanvken makvtes: momen erenyupv, Pun 
hesse Lisvle nocet omes: momis nocan vhonecicaret 
ayvyet os, makvtes. 

12 Momof en kerrepvlket, Pucasó, nocet on omat, en 
hervres, makakvtes, 

18 Momis Cesvs em elkvn opunvyecet okvtes: momen, 
Fekapet nocet on okes, komakvtes. 

14 Monkv Cesys em punayat, kerkusen, Lisvle elet os, 

15 Momen ece 'rahkv taken vrvkate vc afvckes, vkvsa- 
matskvren; mome estomis oh vpeyvkeres, kicakvtes. 

16 Momof Tamvse, Tetemvse kihocat, kerrepvlke em 
etohkvlketvn kicvtes, Pumeu vpeyvkeres, vpaket pvsvt- 
key ret. 

17 Cesvs vlakof, entis en sepvlkv ofv nettv osten wak- 
kepen kerrvtés. 

18 Momen Pervne Celuslvme em vwolet omvtes, vkerkv 
hokkolet mahet. 

19 Momen Cusvlke sulket Mare Mele tepakan en yicv- 
tes, e'cerwv ohfvcevn emahlvpvtvret: 

20 Momen Mare Cesvs vlakvcuken pohan vpaket, vnrv- 
pvranet ayvtes; momis Mele fekhonnet, cukon likvtes. 

21 Momen Maret Cesvs em punayet kicvtes, Pucasè, 
yvmvn aretskvten omat, cv ”cerwv elekvnt os. 

29 Momen hiyome estomis, Hesaketvmese nak estomen 
em ”pohetskat Hesaketvmeso ce'mvret on kerris. 

28 Ce 'cerwv hvtvm akvwvpkvres, Cesvs Maren kicvtes. 

24 Maret a em punayet, Nettv-espoke akvwvpketv omof 
hvtvm akvwvpkvret on kerris, kicvtes. 

25 Cesvs Maren em punayat, Vnet akvwvpketv toyit, 
besaketv toyis: estimvt ve oh vkvsamat, elvtet o esto- 
mis, hesakvres. 

26 Momen estimvt o estomis wenaket, vc oh vkvsamat, 
estofis ehlekos, Heyv vkvsvmetske te ? kicvtes. 

27 Maret em punayat, Henka, Pucasö, Klist Hesaketv- 
mese E'ppuce yvmv ekvnv vlvkvranvte toyetsken vkvsa- 
mis, kicvtes. | 

28 Momet, men momón mahkof, ayet, etecakkat Melen 
ehken enhuehkvtes, Mvhayvt vlvkes, momet ce'nhuehkes, 
kicet. | 

29 Men pohan vpaket, Melet, lvpken ahuyiret, a oh 


atvtes. 
Muskokee N. T. 19 

30 (Momen Cesvs tvlofv a eceyeko munket, mv Mare er 
vorapvte tan fekhonne tates.) 

31 Cusvlke mv emvhlvpvtake vpake cuko ofv vpokat, 
Melet lvpecicet ahuyiret, ossen hecakof, vevkvpeyvtes, 
Sepvikvn oh ayet er hvkihkvranet os, makaket. 

32 Momis Mele, mv Cesvs fekhonnan vlaket, hecof, elen 
V tvk lvtiket, Pucasö, yvmvn aretskvten omat, cv 'cerwv 
elekvnt os, kicvtes, 

33 Momen Mele hvkihken, Cusvlke vpvke yicateu hvkih- 
hoken Cesvs hecof, puyvfekcv ofvn hihket, fekherekates. 

34 Momet, Estvmvn wvkecatskvnka? kicen, Pucasö, 
ahtet, hecvs, kicakvtes, 

35 Cesvs hvkihkvtes. 

36 Momen Cusvlket, Hecvkes, vnokece heraten! ma- 
kakvtes, 

97 Momen, Heyy hunvnwv turhecvkekat tis en renahue- 
cet ont omat, heyv este-hunvnwv elekaro Geen hayeko 
tayvt haks? makakat sasvtes. 

38 Monkv Cesvs hvtym emo ofvn hihket, sepvlkvn vla- 
kvtes. Ovtohauket omen. evtot oh liket omvtes, 

39 Cvton vkueyicvks, Cesvs kicvtes. Maret, mv elat c 
"wvnwvj, Pucasö, hiyomat fvmpepes, elvte nettv ostekv, 
kicvtes. 

40 Momen Cesvs em punayat, Vkvsvmetsket on omat, 
Hesaketvmese en rakke hecetskvres, ce kicvkisa? kicvtes. 

41 Monkv ele wakkat cvton vkueyicakvtes. Momen 
Cesvs e turwv hvlwen v kvwapket, Ov'rkö, ece 'kvsamis, 
vm vpohihcetskekv, 

42 Momet estofis vm vpohicetsket omat kerrvyis, momis 
este heyv svpaklat pohet, cent a'c vtotetskvtet omat ker- 
rvkepvren okvyis, makvtes. 

43 Momet hiyomén opunahyof, yekeicet huehket, Lisvle, 
aossya, makvtes, 

44 Momen elvte aossvtes, hopele vececkv enke eleu es 
vpvilvket, momen e turofv enockuce es vpvlivket. Enre- 
cohpatsken, vyepekvs, Cesvs kicvtes. 

45 Monkv Cusvlke Mele en yice, Cesvs nanvke mome- 
can hecakat sulket oh vkvsvmakvtes. 

46 Momis vpvlwvt, Falvsevlken oh vpeyet, nanvken 
Cesvs momecat en kerkuecakvtes. 

47 Momof plest enhomvhhotv, Falesevlke esyomat 
tekueketvn nvkaftecet, okat, Naken estoméceyat Heyv 
hunvnwv nakeskerkv sulken momecet ok; 

48 Hiyomén wikén omat, este umvikvt oh vkvsvmvkv- 
res, momen Lomvlket yihcet, pam etvlwv ekvnv tepaken 
pu 'konahvres, makakvtes. 

49 Momen hvmket, Kiefvse hocefket, mv ohrolopen 
plest enhomahtv hvlwat omet, em punayat, Naken ker- 
ratskekot os; 

50 Momet este hvmket este em elaten, etvlwv omvikvt 
vvmahkeko tayet; es puu here tayet omat, vkerricatske- 
kot os, kicakvtes. 

51 Heyv emet e opunvyecet okekates, momis mv ohro- 
lopen plest enhomahtv hvlwat omekv, Cesvs mv etviwvn 
em elvranet omen ; 

59 Momet mv etvlwv tvlkekon, momis Hesaketvmese 
en hopuetake vwahat omvlkvn hvmkusen etoh vteloyvra- 
nan owalet okvtes. 

53 Momen mv nettv vteke ayat elecetvn komet, etem- 
punahoyakvtes. 

54 Momekv Cesvs Cusvlke hecke vpake vreko hakvtes ; 
momis vnrvwv vnakv ekvnv likan ayet, tvlofv Eflevm 
kicetvn eceyvtes, momet mvn en kerrepvlke esyomat 
fekhonnvtes. 

55 Momen Cusvlke em ohhoyvnkvt vwolice tates; mo- 

men este sulket, ohhoyvnkv hvte oreko munken, Celuslv- 
men vpeyvtes, e hvsvtecvkvranet. 

56 Monkv Cesvs hopoyakvtes, momet cuko veakat ofv 
svpaklet, Estomen vkerricatske haks? hompetv-rakko 
vlvkekares komatske kaks? maket etempunahoyvtes. 

57 Momen plest enhomvhhotv Falvsevlke esyomat, este 
estomet estvmvn hecke tayen kerren omat, onayen, ese 
tayat opunvkv ossicet omvtes. 


SETENTVCKE 12. 


Momen ohhoyvnkv orcko nettv epakat vhoske munken, 
Cesvs Pervnen er orvtes, Lisvle pvsatkat a en kvwapvto 
likan. 

2 Mvn yafke hompetv-rakkon en hayakvtes; momen 
Maret ohvfastvtes; momis Lisvle Cesvs vpvke hompvrane 
vpokan hvmkat tates. 

3 Momen Mele, vfekv espeknv kihocet, vcake heren, 
vtarkv hvmken ohmet, Cesvs elen 'sen siyiyet e'kvessen 
Sen hvsvtecvtes: momen mv vfekv en fvmece cuko 
fackvtes. 

4 Momof en kerrepvlke hvmket, Cutvse Eskalevt, Simv 
e'ppucet, wiyyvrane hueratet, 

5 Estoman heyv vfekv tenelyv cukpe tutcenen wiyiyet, 
estemerrakan emhoyekvt hàks ? makvtes. 

6 Heyv makat este estemerrakan senaoricet okekates ; 
momis horkopvt omet, sukevn esaret omet, momet nake 
vtehkan esaret omekv okvtes. 

7 Momis, Naoriheatskvs, cv herihocvrane nettv vrabkvn 
heyvn vcayecvtet os. 

8 Estemerrakat ece'pakvke ocatske munkvt omen, 
momis vntat ocatske munkv tokot omekv, Cesvs kiev- 
tes. 


9 Monkv Cusvlke sulket mv fekhonnat tat kerraket, a 

oh vwakvtes, Cesvs vrahkv tvlkekon, momis Lisvle pvsat- 
kat a en kvwapvte hecetv komat omakvies. 

10 Momen plest enhomvhhotvt, Lisvlen elecetvn komet, 
tempunahoy vtes: 

11 Mv omecicen Cusvlke sulket vpehyet, Cesvs oh vkv- 
svmvkepekv. 

19 Rempvksen este sulket hompetv-rakkon yicet, Cesvs 
Celuslvmen vlakveuken pohakof, 

13 Talv elvccen es cahwet, vpeyvtes, vntvpvranet, mo- 
met huehoket, Hosanv! Eslevl em mekko, Hesaketvmese 
hocefkv ofv vlakat vkvsvmket omes, makaket. 

14 Momen Cesvs corakko-wakv mvnettusen eshecof, 
mvn ohlikvtes, Cokat hvmmakat etvpomet. 

15 Ce penkahlates, Bien e'ehushokte toyetskat; hecvs, 
cem Mekko vlakes, corakko-wakv e'chuswvn ohliket. 

16 En kerrepvlke heyv nanvke kerrvkekates, enhvte- 
ceskv ; momis, Cesvs vrakkuehohcof, bere nanvke emen 
opunvyecet cokat omen, momen heyv nanvke em mome- 
cakvten, vkerricakvtes. 

17 Momekv mv este, Lisvle enhohike en sepvlkv aossice 
pvsatkat a en kvwapof vpvkakat, kerkuecakvtes. 

18 Heyv omecicen estet er vnrvpakvtes; momen heyv 
nakeskerkv, momecvten pohvket ok. 

19 Nake estomatskekat hecatska? Falvsevlket ete kica- 
kvtes. Hecvkes, ekvnv omvlkvt vevkvpeyepes. 

20 Momen Hesaketvmese vrakkuecvrane hompetv-rakko 
yican Klekviket vpvke tates; 

91 Monkv matvwvt, Felvpe Kalvle ekvnv Persitv tvlofv 
aossan én yicet, Pucasö, Cesvs hecetvn komès, kica- 
kvtes. 

29 Momen Felvpet vlaket, Antolun em onayvtes; mo- 
men hvtvm Antolu Felvpen tepaket Cesvs em onayakv- 
tes. 

23 Momen Cesvs em vyoposkaket, Hvse-vkerkv vlvkes, 
este E'chuswv vrakkuehocvranat, makvtes. 

24 Mehenwvn, mehenwvn ce kicvkis, Teleko nerkv 
ekvnv oh lvtiket lekweko vtekat emunkis, entvlkuset 
liket 0s: momis lekwen omat, em ette sulken hayes. 

25 Estimvt en hesaketv vnokecat sumecicvres; momis 
estimvt en hesaketv en homece yvmv ekvnv huerat, 
hesaketv yuksv-sekat roren vcayecepvres. 

26 Este vm vtotken omat, vc vevkvyekvs: momen 
estvmvn likvyat, men vm vtotkv likvres: momen este 
vm vtotken omat, mvn Cv'rket vrakkuecvres. 

27 Hiyomat vm puyvfekev fekherek's, momen naken 
makar haks? Cv'rke, heyv hvse-vkerkv enkvpvken cv 
hesayecvs; momis bere vrahkvn heyv hvse-vkerkvn vla- 
kvyet os. 

28 Cv'rkè, ce hocefkvn vrakkuecvs. Momof opunvkv 
en hake hvlwe atatet vlakvtes, Vrakkuecvyvtet omet, 
hvtvm vrakkuecares, maket. 

29 Momekv mv este vnakv svpakle pohakat, Tenetikes, 
makakvtes: vpvltaket, Encelvt em punayet os, maka- 
kvtes. 

30 Oesvs em vyoposket makvtes, Heer opunvkv en 
hake ve vrahkvn vlaket omekos, momis ece ”rahkv taken 
omes. 

31 Hiyomat heyv ekvnv ohfvccet os: hiyomat heyv 
ekvnv em mekko ossihocvres. 

32 Momen ekvnv enkvpvken cv kvwvphoyen omat, 
este omv]kvn a e oh hvlvtares. 

33 Heyv makat elkv estomen elvranat kerkuecat okvtes. 

34 Estet em vyoposkakat, Klist hesake emunkvt 08, 
vhakv aossen makat poheyvtet os, momen estomón, Este 
E'chuswv kvwvpkvranet os, maketske haks? Ileyv este 
Echuswvt estimvt o haks? kicakvtes. 

95 Hvte vhofunusekon hvyayvke ece 'pakvket os. 
Yvkvpvks, hvyayvke ocatskof, yomucket ec oh vlakvke- 
karen; yomucke ofv yvkapat estvmvn ayat kerrekot 
omekv. 

36 Hvyayvke ocatskof, hvyayvke oben vkvsvmepvks, 
livyayvke en hopuetake toyatskvret, momof Cesys kica- 
kvtes, Heyv nanvken Cesvs opunahyet, enkvpaket em 
ehkakvtes. 

87 Momis nakeskerkv sulke moman ehomv momecet 
omis, oh vkvsvmvkekates : 

38 Esivs owalv nak makvte esohfvckvren, Pucasö, esti- 
mvt nake kerkuecoyat vkvsamvt haks? momen estimvn 
Pucase e'nke en nekekv estimvn hecihocvt haks? make 
opunayat. 

30 Momekv oh vkvsvmvkeko tayvtes, 

40 E turwv becvkekon hayet, e feke en wvnwvheces, 
monkon omat, e turwv es hecet, e feke es erret, fulote- 
cen, em wicecvkvye tayen, Esivs hvtvm opunayet, makv- 
tet omekv. 

41 Esivs heyv nanvke makat, en rakken hecet, opunv- 
yecofvt okvtes. 

42 Mome estomis evpayvlke rvkrakat sulket oh vkvsv- 
makvtes, momis Falvsevlke omecicen. kerkuecvkekatés, 
senekaken sossihocvkekaren. 

48 Este vkvsvmvkvre mimvn. Hesaketvmese vkvsvmvre 
'semuntvlen vnokecvket omakekv. 

44 Cesvs huehket makvtes, Estimvt vc oh vkvsamat, vnen 
vc oh vkvsamet omekos, momis a'c vtotvten oh vævsamet 
omes. 

45 Momen éstimvt cv hecat a'c vtotrten hecet os. 

46 Vnet hvyayvke ekvnvn vlvkvyet os, estimvt vc oh 
vkvsamat yomuckofv fekhonnekaren. 

47 Momen este vm opunvkv pohet, vkvsvmekat ohfvc- 

cecvkot os; okvnv ohfvccecvranit vlakit omvkot, momis 
ekvnvn hesayecvranit vlakit omekv. 

48 Estimvt, vm opunvkv esekot, vc vhepaken omat, 
hvmket ohfvececat ocet os; opunvkv opunayvyvtet, mvt 
ohfvececvres, nettv espoken. 

49 Vntvlket opunayet okvkos, momis Erke a'c vtotvtet, 
emet vhakv v'mvtet os, naken makvranvyat, momet 
naken opunvyvranvyat. 

50 Momen em vhakv hesaketv yvksv-sekot omen ker- 
ris: momekv naket o estomen opunajvyis, Erke cv 
kicvté etvpomen opunayvyet os. 


SETENTVCKE 13. 


MouENn ohhoyvnkv hompetv-rakko oreko munken, heyv 
ekvnv osiye, Erke oh vyepvranat en hvse-vkerkv vlaken 
Cesvs kerret, enake ekvnv fullaten vnokecvtet, eyuksv 
roren vnokecvtes. 

2 Momen hompetv hoyahnof, puyvfekev holwakat Cu- 
tvse Eskalevt, Simv e'ppucen wiyyvren e feken en pih- 
ken, 

3 Cesvs Erket nanvke omvlkvn enke ofen wiken ker- 
ret, momet Hesaketvmesen aenkvpvkvtet ot, Hesaketv- 
mesen oh ayepvranat kerret, 

4 Hompvte ahuyiret, kapv etvn kayvtes, momet turof- 
eshvsvteckvn cahwet, es e wvnakvtes. 

5 Mohmof uewvn pvlvknvn a vcahnof, en kerrepvlke 
elen em okkosetvn momet turofeshvsvteckv es e wvna- 
katet es en hvsvtecetvn vlicecvtes, 

6 Momof Simv Petvn em vlakvtes: momen Petvt, 
Pucasé, cv'le vm okkosetske haks? kicvtes. 

7 Cesvs em vyoposket kicvtes, Nake momecvyat hiyo- 
mat kerretskekos, momis heyv eryupvn kerretskvres. 

8 Cve estofis okkohsetskekos, Petvt kicvtes, Cesvs 

em vyopösket, Ec okkosvkon omat, ece 'rahkv ve vpv- 
yetskekos, kicvies. 

9 Pucasè, cv'le tvlkekon, momis cv'nken, ev'kvu, Simv 
Petvt kicvtes. 

10 Este vklopet on omat, e'le tvlket okkosvre em vhos- 
kes, momen hvmkvt hvsvtket omes; momen ce hvsvthv- 
kvkes, momis omvlkek's, Cesvs kicvtes. 

11 Estimvt wiyyvranat kerrekv, Omvlkvt ce hvavthvkv- 
ket ot omekos, maket okvtes. 

12 Momekv ele em okkosahkof, en kapv cahwet, hvtvm 
lihket, Naken cem momecvkvyat kerratske haks? kicvtes. 

18 Mvhayv momet Pucase cv kicatskes, momen tetayen 
okatskes, mv toyikv. 

14 Monkv vnet, Pucase tat, momet mvhayv toyvyat, 
cele cem okkosvkin omat, centakeu ce'le ete'm okkosv- 
ranatsket os. 

15 Vhayetvn ce'mvkvyet omekv, cem momecvkvyat 
etvpomen momecatskvren. 

16 Mehenwvn, mehenwvn ce kicvkis, Vtotkv e pucasen 
"sen rakkekot os, momen vtothoyat vtotat "sen rakkekot 
08. 

17 Heyv nanvke kerratsken omat, cen hervket os, 
momecatsken omat. 

18 Omvlkatskan. ec opunvyecvkit okvkos. Estimvn 
enhopoyepvyvte tat kerris, momis-Cokat esohfvekvren, 
Mv ve vpyke tvklike hompat vc vnrvpen e'leceskv kvwa- 
pvtes. 

19 Momen hvte hoyvneko munken cem onayvkis, esho- 
yahnof, vnet mv toyvyat vkvsvmatskvren. 

20 Mehenwvn, mehenwvn ce kicvkis, Estimvt vtotvyan 
evpayen omat, vhen cv yvpvyet os; momen estimvt 
vnen cv yvpayen omat, vc vtotvten evpvyet os. 

21 Cesvs heyv mahkof, puyvfekev ofvn fekherekot, 

kerkuecet makvtes, Mehenwvn, mehenwvn ce kicvkis, 
bvmkatskat cv wiyyvranatskes. 

22 Momen en kerrepviket estimvn opunvyecet okat en 
kerkvkekot, ete hecakvtes. 

23 Momen en kerrepvlke hvmke, Ceavs vnokecat, Cesv 
e hokpen vecakvtes, 

24 Momekv Simv Petvt, estimvn opunvyecet okat em 
"pohvren enken es em vhopayvtes. 

25 Momof Cesvs e hokpen vecaket, Pucasö, estimvt o 
haks? kicvtes. 

26 Hompetvn esvklihevyof, estimvn e'mvyat, mvt mv 
tes, Cesvs vyoposket makvtes. Momen esvklihcof, Cutvse 
Eskalevt, Simv e'ppucen emvtes. 

27 Momen pahpof, puyvfekev holwakat eceyvtes, momen, 
Mv momecvranetskat, lypken momecvs, Cesys kievtes. 

28 Momen ohhompetv vfulotakat, nvpvt kerrekates, 
estoman heyv em punayet okat. 

29 Cutvse sukevn ocet ok, Nake hompetv-rakko pu yacan 
nesvs, Cesvs kicet okes, monkat naken estemerrakan 
emvren okes, komakat svset omekv. 

30 Momen hompetv en heckan vpakusen ossvtes. Mo- 
men nere tates. 

31 Momekv osiyof, Mucv este E'chuswv vrakket os, 
momen Hesaketvmeset eme ofvn vrakket os, Cesvs ma- 
kvtes. 

32 Eme ofvn Hesaketvmeset vrakken omat, Hesaketv- 
meseu vrakkuecvres eme ofvn, momet Ivpkuser vrakkue- 
Cvres. 

38 Hopuetakucö, hvte hofunusekon ece "pakvkit omis. 
Cv hopoyatskvres, momen, Estvn ayvyat vwatskeko tayes, 
Cusvlke kicvyvnke etvpomen hiyomat ce kicvkvyet os. 

34 Vhakv muovsen ce'mvkis, Ete ”nokecatskvren; ece 

nokecvkvyvte etvpomen, centakeu ete "nokecatskvren, 

95 Vnokeckv ete'm ocatsken omat, heyvn este omvlkvt 
es kerrvkvres, vn kerrepvlke toyatsket omat. 

36 Pucasé, estvmvn ayetska?  Simv Petvt kicvtes. 
Estvmvn ayvyat hiyomat ve vevkayetskeko tayes, momis 
eryupvn ve vevkayetskvres, Cesvt em vyoposket kicvtes, 

97 Pucasö, estoman hiyomat ece "evkayvko taye haks? 
Vn hesaketv ece 'rahkv wvkecares, Petvt kiovtes. 

38 Cen hesaketv vc vrahkv wvkecetskvr haks? Mehen- 
wvn, mehenwvn ce kicis, Tottolose hakeko munken vtut- 
cenv ve vrahkv ehelvksecetskvres, Cesvt em vyoposket 
kievtes. 

SETENTVOKE 14. 

Cz feke cen naorvkates; Hesaketvmese oh vkvsamats- 
kes; vneu vo oh vkvsvmvkes. 

2 Cv'rke hute ofv liketv sulket os; monkaten omat, 
cem onvyvkvyvnt os. Liketvn cem etetakuecvranvkit 
ayis. 

3 Momen ayit, liketvn cem etetakuecvkin omat, hvivm 
'"Pvlakit, ce yvpvyvkares: vnet estvmvn likvyat, cemeu 
mvn vpokatskvren. 

4 Momen estvmvn ayvyat kerratskes, momet vyetv ker- 
ratskes. 

5 Pucasö, estvmvn ayetskat kerrékos, momat estomet 
vyetv kerreye taye haks? “Tamvset kicvtes. 

6 Vnet vyetv toyit, mehenwv toyit, hesaketv toyis; este 
estomèt Erke oh vtekot omes, vnen cv tehoyvne tokon 
omat. 

7 Cv kerratskvten omat, Cv'rkeu kerratskvnt os; momen 
mucv ayat kerratskes, momet hecatskvtes, Ceavs kievtes. 

8 Pucasö, Erken pu hecievs, momen pum etetayvres, 
Felvpet kicvtes. 

9 Cesvs kievtes, Felvpö, hofune mahen ece ”pakvkit 
omvyat, hvte cv kerretskeko munke haka) estimvt cv 

hecat Erken hecvtes; moman estomen, Erken pu hecicvs, 
maketske haks? 

10 Vnet Erke vpikin, Erket vc vpikat vkvsvmetskeko 
haks? Opunvkv es ce tem punayvyat, vntvlket ce tem 
punayet omvkos, momis Erke ve vpikat, mvt vtotketv 
momecet. os, 

11 Vnet Erke vpikin, Erket vc vpikat vm vkvsvmykes: 
monkat vtotketv mahusat svrahkvn vm vkvsvmvkes. 

12 Mehenwvn, mehenwvn ce kicvkis, Estimvt vc oh 
vkvsamat, vtatketv momecvyat emeu momecvres, mo- 
met vtotketv heyv "sen rakrvken momecvres, Cv rken oh 
ayepikv. 

13 Momen raket o estomen cv hocefkv ofvn vpohatskat, 
mvn momécares, Eppuce ofvn Erket vrvkkvren. 

14 Naken ev hocefkv ofvn vpohatsken omat, mome- 
cares, 

15 Ve vnokecatsket on omat, vm vhakv taken veaye- 
cvkes. 

16 Momen Erken emekusvpares, momen Emahlvpatv 
etv, ece "pakvke emunkv taranen ce'mvkvres. 

17 Puyvfekev mehenwat, ekvnv hvlvteko tayat, hecekot 
omet, kerrekot omekv: momis centake kerratsket 05, ece 
"pvkvket omet, ece "pikvket >mvret ok. 

18 Ce mahlvpvtkekon ce wihkvkos; cem vlvkykares, 

19 Hvtetusat ekvnv svnveomvn ev hecekares, momis 
centaket cv hecatsket os; hesakvyet omikv, centaken 
hesahokatskvres. 

20 Mv nettv omof, vnet Cv'rke vpikin, centaket vc 
vpikatsken, vnet ece 'pikvkvyet omat kerratskvrös. 

21 Vm vhakv oce, veayecat, mvt vc vnokecat tes: 
momen mv ve vnokeest, Cv'rket vnokecen, vnet vnokecet, 
em-e heckuecares. 

22 Pucasö, estomèn pum e heckuecat, ekvnvn em e 


CANE, 15. 303 


heckuecvranetskeko haks?! Cutvse, Eskalevt tokot, ki- 
cvtes, 

28 Cesvs em vyoposket kicvtes, Este vc vnokecet on 
omat, vm opunvkvn veayecvres, momen Cv'rket vnokecen, 
oh vthoyet, pum vpoketv en hayeyvres. 

24 Mv ve vnokecekat, vn nak maketv vcayecekot os; 
momen opunvkv pohatskat cvnake tokos, momis Erke 
ve vtotvte enaket omes. 

25 Heyv nanvke es ce 'tem bunayvkvyat, hvte ece 
”pakvkvye munkat okvyet os. 

26 Momis Emahlvpatv, Puyvfekev Vcakat, Erket cv 
hocefkv ofv vtotvranat, nanvke omvikvn ce mvhayet, 
nanvke ce kicvkvyvte omvlkvn ece 'kerricepuecvkrés, 

27 Herkvn cem wikvkis; vn herkvn ce'mvkis; ekvnv 
estemat omékon ce'mvkit omis. Ce feke cen naorvkates, 
momet cem penkahlvkates. 

28 Ayepit, cem vlvkvkares, ce kicvkvyat pohatskis. Vc 
vnokecatsket on omat, ece "fackvke tayes, Erken oh ayis, 
makikv ; Cv'rke vre 'svn rakket omekv. 

29 Momen hiyomat cem onayvkit ohmis, hvte eshoyv- 
neko munken, eshoyahnof vkvsvmatskvren. 

30 Heyv eryupv sulke ce tem puvayvkvkares, bere 
ekvnv em mekkot vlvkvranet, vc ofv naken ocekot omekv. 

31 Momis Erke vnokecvye tat ekvnvt kerrvren, Erke 
vhakv v'mvte vevkvye mahusan momecvyet os. Asvpvk- 
]vks, yvmvn enkvpahket, vpeyvkeres. . 


SETENTVCKE 16. 


Vnet pvrko-em-vpe mehenwv toyin, Cv'rket vfastvt 
omes. 

2 Elvcee ve ofv ocat ettekat vtekat vkueyet omes; 
momet elvéce ettat vtekat hysvtecet omes, ohvtvlaken 
ettvren. 

3 Opunvkv es ce ”tem punayvkvyvte eteropotten hiyo- 
mat ce hvsvthvkvket omes. 

4 Ve ofvn fekhonnvkes, vneu ec ofv take fekhonnin. 
Elvece em vpen vlvce emunket omekot, entvikat, etteko 
tayat etvpomen cemen ve ofvn fekhonnatskekon omat, 
eltatskeko tayes, 

5 Vnet pvrko-em-vpe toyin, cemet elvcce toyatskes. 
Estimvt ve ofv fekhonnet on, vneu eme ofy fekhonnvyet 
on omat, matvwvt em ette sulken hayet omes; vnet ece 
'pvkvkat naken estomatskeko tayet omekv. 

6 Estimvt vc ofyn fekhonnet omekon omat, lvcce omecet 
wihoken, yuknet omes; momen estet vteloyet, totkvn 
tvkpvlvtaken, nokret os. 

7 Ve ofvn fekhonnatsken, vm opunvkvt ec ofr taken 
fekhonnet on omat, naken maket, vpohatskis, mvt cem 
momvkvres. 

8 Emette sulken ettakatskaten, bere ofyn Cv'rke vrak- 
kuehocet omes; momatskofvt vn kerrepvlke toyatskvres. 

9 Cvrke ve vnokecvte etvpomen, vneu ece "nokecv- 
kvyvtes; vm vnokeckv ofrn fekhonnvkes. 

10 Vm vhakvn vcayecatsken omat, vm vnokeckv ofyn 
fekhonnatskvres: Cv'rke em vhakv vcayeevyvte, em 
vnokeckv ofv fekhonnvyat etvpomen. 

11 Heyv nanvke es ce "tem punayvkvyat, vm afveketvt 
ec ofv taken fekhonnen, cem afveketv taket esfvckvren 
okvyis. 

12 Ece 'nokecvkvyvte etvpomen, cemeu etenokecats- 
kvret, heyvt vm vhakvt omes. 

13 Æste en hessvlke vrahkv en hesaketv wvkecat, vno- 
keckv heyv es en rakkat nvpvt ocekot omes. 

14 Nanvke ce kicvkvyan momecatsket on omat, vn 
hessvlke toyatskes. 

15 Mucv vtekat vtotkvlken ce kicvkykos: vtotkvt e 

pucase nake estomat kerrekot omekv; momis vn hes- 
svlken ce kievkvyet ohmis: nanvke Cv'rke opunayen 
pohvyvte omvlkvn cen kerkuecvkvyvtet omekv. 

16 Centat v'nhopoyatskekates, momis vnet ce'nhopoyv- 
kit, wiketv ce hayvkimvts, vpehyet, emette sulken etta- 
katskaten, cem ette take oce emunken, nake estomis cv 
hocefkv ofvn Cv'rke em "pohatskat ce'mvkvren. 

17 Heyv nanvke ce kievkvyet omes, etenokecatskvren. 

18 Ekvnvt cen homecvken omat, cen homecvkeko mun- 
ket, vne taten vn homecvtet omen kerratskes. 

19 Ekvnv enake toyatsken omat, ekvnv enaken vno- 
kece tayes, momis ekvnv aenkvpvken ce'nhopoyvkvyat 
omecicen, monkv ekvnvt cen homecet omes. 

20 Opunvkv es ce tem punayvkvye, Vtotkv e pucase 
es en rakkekot omes, makvyvnken ce hohsvkates. Ve 
assecakvten omat, cemeu ece'ssecvkvres; vm opunvkvn 
vcayecakvten omat, cem opunvkv takeu vcayecvkvres. 

21 Momis heyv nanvke omvlkvn cem momecvkvres, 
cv hocefkv vrahkvn, mv ac vtotvten kerrvkekatet 
ok. 

22 Vlahkit, etem punayvkvkaten omat, holwvyeckv 
ocvkekvnt omes; momis hiyomat holwvyeckv esohrvnkv 
ocvkekos. 

23 Estimvt vnen vn homecet on omat, Cv'rkeu en ho- 
mecet omes. 

24 Vnet vpvkakit, vtotketv este-hunvnwv etv momecvte 
sekaten momecvkaten omat, holwvyeckv ocvkekvnt os; 
momis hiyomat Cv'rke eshokkoleyan, hokkolvn hecv- 
kvtet ot, pun homecvkvtes. 

25 Momis heyvt momet os, opunvkv, Nake omecice 
sekon vn homecakvtes, em vhakv take ofv make es hocce 
ocat esohfvekvren. 

26 Momis Emahlvpatv, mv Erke aenkvpvke a cen 

'totvranvkvyat, Puyvfekcv mehenwat, mv Erke aenkv- 
pakat vlakof, vc ohkerkuecvres : 

27 Momen cemeu ohkerkuecatskvres, enhvteceskv vteke 
ve vpakatskvtet oke, 


SETENTVCKE 16. 


Ce'LENTAPPUBHOCVKEKAREN heyv nanvke es ce ”tem 
punayvket ohmis. 

2 Senekake take a 'sec ossicvkvres, momes, hvse-vkerkv 
vlvkvres, mv ce ”lecvkat vtekat, Hesaketvmese em vtot- 
ketvn momecet omis, komvres. 

3 Heyv nanvke cem momecvkvres, Erke, momen vneu 
kerrvte sekot omakekv. 

4 Momis bere nanvke cem ouahyvkis, mv hvse-vkerkv 
vlakof, cem onayvkvyvte vkerricatskvren. Momis enhv- 
teceskv heyv nanvken ce kicvkvkomvts, ece 'pakvkikv. 

5 Momis hiyomat mv ae vtotvten oh ayis, momen 
hvmkatskis, Estvmvn ayetska? cv kicatskekos. 

6 Momis heyv nanvke ce kihcvkikv, feknokketvt ce 
feken cen fvcfakvk's. 

7 Mome estomis, mehenwvn cem onayvkis: vyepvyate 
min es cem vmmomvkes ` ayvkon omat, Mahlvpatv cem 
vlahkvkekot okv; momis ayepin omat, a cen 'totvkares. 

8 Momen emet vlakof, naorketv, fvccetv, momet ohfvc- 
ceckv ekvnvn ohkerricvres. 

9 Naorketv ohkerricvres, vc oh vkvsvmvkekokv. 

10 Fvecetv ohkerricvres, Cv'rken oh ayepin, cv hecats- 
kekaret okv. 

11 Ohfvececkv oAkerricvres, heyv ekvnv em mekkot 
ohfvccekv. 

12 Nanvke ce kicvranvkvyat sulken ocvye munket omis, 
hiyomat kvwvpatskeko tayes. 

18 Mome estomis, Puyvfekcv mehenwat, emet vlakof, 

mehenwv omvlkvn 'seceyvkvres; entvlket opunayekaret 
okv; momis naken pohat, mvn opunayvres: momet 
nanvke vlvkvranan ce hecicvkvres. 

14 Emet ve vrakkueevres; evnake aossat en hecken, 
mvn ce hecicvkvret okv. 

15 Nanvke Erke ocat omvlkvt cvnaket's; momet okv, 
Cvnake aossan ehset, ce hecicvkvres, makit okvyis. 

16 Hvtetusat cv hecatskekares; momen hvtvm hvtetu- 
sat cv hecatskvres, Erken oh ayepikv. 

17 Hvtetusat ev hecatskekares: momen hvtvm hvtetu- 
sat cv hecatskvres; momen Erken oh ayepikv, heyv 
makat, naken pu kicet oke haks? en kerrepvlke epvlwvt 
ete kicakvtes. 

18 Momekv bere, Hvtetuse, makat, naken maket oke 
haks? Naken maket okat kerrékos, makakvtes. 

19 Momen em ”pohetv eyacvket on Cesvs kerret, kica: 
kvtes, Hvtetusat cv hecatskekares; momen hvtvm hvte- 
tusat cv hecatskvres, makvyan, etempohatske bake? 

20 Mehenwvn, mehenwvn ce kicvkis, Wahoket, hvkih- 
hokatskvres, momis ekvnv afvckvres: momen ce feke 
cen nokhokvkvres, moms ce feke cen nokhokvkvte afve- 
ketv hakvres. 

21 Hokte hopuewv heckuecvranat en nokket em vlakof, 
feknokket omes, en hvse-vkerkvt vlakekv: momis ho- 
puewv en heckat vpaken, nokke ehoses, estet ekvnvn 
heckan es vfackekv. 

22 Momen centake momet okv ce feknokhokvkes, hiyo- 
mat; momis hvtvm ce hecvkares, momen cc feke take 
afvckvres, momen cem afvcketv este estomet ce ”konvh- 
hvkekos. 

23 Momen mv nettv omof naken vm 'pohatskekares. 
Mehenwvn, mehenwvn ce kicvkis, Nake estomen cv 


hocefkv ofyn Erke em "pohatsken omat, ce'mvkvres, 
Muskokee N. T. 20 

24 Naken cv hocefkv ofv vpohatskekon hiyomat oret 
os: vpohvks, momen cen heckvkvres, cem afvcketv take 
esfvckvren. 

25 Heyv nanvke opvnvkv-svhopakvn es ce tempunay v- 
kit ohkis; momis oketvt vlvkvres, svnvcomv opunvkv- 
svhopakv es ce ”tempunayvkvkot, momis Erke körkusen 
ce hecicvranvkvyat. 

26 Mv nettv omof cv hocefkv ofvn vpohatskvres: mo- 
men, Erken cem emekvsvpvkares, ce kicvkit okvkos: 

27 Erke eme mahusat tis ece "nokecvket ok, ve vnoke- 
cet, Hesaketvmesen aenkvpvket vtvyvte tat vkvsvmatskv- 
tet okv. 

28 Erken aenkvpahkit, yvmv ekvnvn vlvkvyet os: 
momet hvtvm.ekvnv wihkit, Erken oh avis, 

29 Momen, Hecvs, hiyomat kérkusen opunayet, opu- 
nvkv-svhopakv tokon opunayetskes. 

30 Hiyomat nanvke omvlkvn kerretske tat, momen este 
estomet cem "pohekar tayet omen mucv mehenwvn ker- 
res; Hesaketvmese aenkvpvketskvten heyvn es vkvsa- 
mès, en kerrepvlket kicakvtes. 

31 Cesvs em vyoposket, kicvtes, Hiyomat vkvsamatska ? 

32 Hecvkes, este enake viken ok ayet, vwahvranatskat 
hvse-vkerkv vlakes, momes, hiyomat vlvkes, momèt 
vntviken cv 'wikatskvres: montomis vntvlkek's, Erket vc 
vpvket okv. 

33 Heyv nanvke ce ”tempunayvkvyat, vne ofvn herkv 
ocatskvren 'okvyet os Ekvnvn estemerkv ocatskvres; 
momis ce mahlvpvtkvket omekvs ; ekvnv ohfvnkvyvtet os. 


SETENTVCKE 17. 
Hzrv opunvkvn Cesvs opunahyof, e turwvn hvlwen 
vkvwahpet, makvtes, Co'rkè, hvse-vkerkv vlvkes: Ce'p- 
pucen vrakkuecvs, Ce'ppuceu ece 'rakkuecvren : 

2 Nvcomen emetskvtet on omat, hesaketv yuksv-sekon 
emë tetayen enavpeswv omvlkv ohfvnken yekcetvn 
emetskvte etvpomen. 

3 Momen, Hesaketvmese mehenwv hvmkusetskan ce 
kerret, momet Cesvs Klist mv vtotetskvten kerrat, heyvt 
hesaketv yuksv-sekat tes. 

4 Ekvnvn ec oh vrakkueevyvtet omes ` vtotketv momecv- 
ranvye v'metskvte poyis. 

5 Momen, Aeha Cvrkö, hiyomat ceme mahusan ”sve 
vrakkueevs, ekvnv seko emunke rakketv ece "pake ocv- 
y vien. 

6 Este ekvnv asosse v'metskvte ce hocefkv en kerkue- 
cakvyvtes: cenake tates, momen mvn v'metskvtes: mo- 
men cem opunvkvn veayecvkvtet omes. 

7 Hiyomat nanvke omvlkvn naket o estomis v'metskvte 
a ce'nkvpvkvtet on kerrvkvtet omes, 

8 Opunvkv vmetskvte e'makvyvtet omekv: momen 
ecnakuecvkvtet omet, a ce'nkvpakvyvtet omen mehenwvn 
Korret, ao vtotetskvtet omat vkvsvmvkvtet omes. 

9 Em emekusvpakis ; ekvnv em emekusvpvkvkos, momis 
v'metskvten ; cenaket omakekv. 

10 Momen evnake omvikyt cenaket's, momen cenake 
cvnaket's; momen emetake ofyn ve vrakket omes. 

11 Momen hiyomat vnvcomvn ekvnvn arvkos, momis 
heyvt ekvnvn fulles, momen a ec oh atis. Cvrkö ven, 
ketskat, ce hocefkv eteropotten mv v'mvketskvte vevye- 
evkvs, pume omét hvmkusvren. 

19 Ekvnv ofv vpvkakvyof, ce hocefkv ofrn veayecvkv- 
yvies: mv v'mvketskvte veayecvkvyvtes, momen hvmkis 
sumkekos, sumketv e'ppuce tvlket, Cokat esohfvckvren. 

13 Momen hiyomat a ec oh atis: momet heyv nanvke 
ekvnvn opunayis, emetake ofyn vm afvcketvn esfvcken 
ocvkvren, 

14 Cem opunvkv e'makvyvtes: momen ekvnvt en ho: 
meevkvtes, ekvnv enanvke tokok, vnet ekvnv enake 
toyvkat ctvpomen. 

15 Ekvnv esossicetskvren emekusapit omvkos, momis 
holwakan enkvpvyecicetskvren. 

16 Ekvnv enake tokot omakes, vne ekvnv enake toyvkat 
etvpomen. 

17 Cem mehenwv eteropotten vcacvken hvyvs: cem 
opunvkvt mehenwv tes. 

18 Cemet ekvnv a'c vtotetskvte etvpomen, vneu ekvnvn 
vtotvkvyet os. 

19 Momen emetake vrahkvn vcaken e hayvyet os, 
mehenwv eteropotten emeu vcacvke hakvren. 

20 Momet heyv tvlken em emekusapit omvkos, momis 
em opunvkv eteropotte vc oh vkvsvmvkvranateu ; 

21 Entake omvlkvt hvmkusvren; cemet, Ov'rkö, vc 
vpiketsken, vne ece "pikvyat etvpomen, entakeu ep'ofvn 
hvmkusvren: a'c vtotetskvten ekvnvt vkvsvmvren. 

22 Momen rakketv v'metskvte e'makvyvtes, hvmkuseyat 
etvpomet hvmkusvren ; 

23 Vpikakin, ve vpiketsken, hvmkuse etemvpoke hakv- 
Keren, momen ae vtotetskvte tat, momet ve vnoke- 
cetskvte etvpomen vnokecvketskvtet omat ekvnvt ker- 
rvren. 

24 Cv'rkó, mv v'mvketskvte estvmvn likvyat vo vpakv- 
ren komis, rakketv v'metskvte hecvkepvren; ekvnv ha- 
keko munken ve vnokecetskvtet omekv. 

25 Cv'rke faccetskat, ekvnvt ce kerrekates, momis ce 
kerrvyvtes, momen heyvt a'c vtotetskvte tat kerrvkvtet 
omes. 

26 Momen ce hocefkvn en kerkuecvkvyvtes, momet 
kerkuecares, mv vnokeekv es ve vnokecetskvtet vpika- 
ken, vnet vpikakaren. 

SETENTVCKE 18. 


Heyv opunvkvn Cesvs opunabyof, en kerrepvlke vpaket 
ayet, Ketlvn hvceucen tikvtes; mvn cvpofucet ocet on, 
eme en kerrepvlke esyont esceyvtes. 

2 Momen Cutvse mv wiyyat mv evpofuce kerre tates, 
Cesvs en kerrepvlken vpaket men etohkvlke mahet omv- 
tet okv. 

3 Momen Cutvse, suletawv etohkvlke hvmken, momet 
este-en- wiketvn, plest enhomvhhotvt, momet Falvsevlket 
en. heckuecof, kulken, eto-kuleevkvten, momet setepokv 
ocvken, "res orvtes. 

4 Cesvs, nanvke eme oh vlvkvranat omvlkvn kerret, oh 
ayet, Estimvn hopoyatska ? kicakvtes. 

5 Em vyoposket, Cesvs, Nasvlvlkè, kicakvtes. | Vnet mv 
toyis, Cesvs kicakvtes. Momen Cutvseu, Cesvs wiyyat 
vpvkaket huervtes. 

6 Momen, Vnet mv toyis, kicakat vpakusen, veekelleh- 
cet, ekvnvn tvkpvlatkvtes. 

7 Momen hvtvm em 'pohakat, Estimvn hopoyatske 
haks? kicvtes. Momen, Cesvs, Nasvlvlkè, makakvtes. 

8 Cesvs em vyoposket, Vnet mv toyvyat cem onahyv- 
kis; momekv cv hopoyatsken omat, heyvt vpeyepekvs, 
makotes : 

9 Mv v'metskvte hvmkis vn sumkekos, make eme opu- 
nayat esohfvckvren. 

10 Momof Simv Petvt, eslaf kv-cvpkon ocet ot, a esvtes, 
momet plest enhomahty. hvlwat em vtotkv hvmken e 
hveko vkvpervnen tacvtes. Vtotkv e hocef kv Malkvs tates. 

11 Cem eslafkv-evpkon e huten vpikvs: sesketv Cv'rke 
v'nivte es eskvranvko haks? — Cesvs Petvn kicvtes. 

12 Momof kvpetvne, suletawolke etohkvike hvmket, 
momen Cusvlke este-en-wiketv esyomat, Cesvs esahket, 
wvnay akvtes, 

13 Momet Auvse taten'soh vpeyvtes, Kiefvse cm mahet 
omekv, Kiefuset mv ohrolopen plest enhomahtv hvlwat 
omen. 

14 Momen, Kiefvset, Este-hunvnwv hvmket este em ele 
tayet ome omecet, Cusylken "semvhayat omvtes. 

15 Momen Simy Petvt Cesvs vevkarvtes; momen en 
kerrepv etvt. Mv enkerrepv plest enhomahtv hviwat 
kerre tates, momen Cesvs vpaket plest enhomahtv hviwat 
en cuko-herv ecey vtes, 

16 Momis Petvt fettvn vhauken vhuervtes, momen mv 
enkerrepv hvmkat plest enhomahtv hvlwat kerrat, ossvtes, 
momet hokte mvnette vhauke vhecican em punahyet, 
Petvn a ceyicvtes. 

17 Momof mv hokte mvnette vhauke vhecicatet, Cemeu 
heyv hunvnwv en kerrepvlke Kom kat toyetskeko haks? 
Petvn kievtes. Mv toyvks, makvtes. 

18 Momen vtotkvlke momen este-en-wiketv, kvsvppet 
oke, torawvn etecet, vsvpvklvtes, tvrraket: momen Petv 
mvn vpaket tarret, huervtes. 

19 Momof plest enhomahtv hvlwat Cesvs, em mvhakvn, 
momet en kerrepvlken em vpohvtes. 

20 Cesvs em vyoposket, Ekvnv kérkusen em punayvyv- 
tes; senekake ofvn, momet cuko-vcakat ofvn, mv Cusvlke 
estofis nvkaftan, mvhayvye munkvts; momet ehkuse 
naken makvyvte sekos. 

21 Estoman vm ”pohetske haks? vm vpohicakvten em 
'pohvs, naken kicakvyvte; hecvs, nake makvyvte kerra- 
kes, kievtes. 

22 Momen hiyome opunahyof, este-en-wiketv vnakv 
svpaklat hvmket enke-tvpeksen Cesvs es nafkvtes, Diest 
enhomahtv hvlwat momèn em vyoposketske haks? ma- 
ket. 

23 Cesvs em vyoposket, Holwvken opunayin omat, hol. 

wakan akerkueevs: momis heren omat, estoman ev naf- 
ketske haks ? kicvtes, 

24 Momen Anvset Cesus wvnvken Kiefyse plest enho- 
mahtv hvlwan ohtotet omvtes. 

25 Momen Simv Petvt tarret, buervtes.Monkv Cemen 
en kerrepvlke kumkat toyetskeko baks? kicakvtes. Mo- 
men ehelaksecet, Mv toyvks, makvtes, 

26 Plest enhomahtv hvlwat em vtotkvlke hvmket, e 
hveko Petv en tacvte en naket omet, Vpvketsken evpo- 
fuce ofv ce hecvkvt haks? kicvtes. 

27 Monkv Petv hvtvm ehelaksecvtes; momen moman 
vpakusen tottoloset hakvtes. 

28 Momof Kiefyse enkvpvken Cesvs fvececkv-cukon 'soh 
vpeyvtes; momen beten tates ; momen emetake fvcceckv- 
cuko esceyekates, svholwvhokekot, momis ohhoyvnkv 
hompetv hompvkepvret. 

29 Momekv Pilvtet osiyet, oh vyakvtes, momet, Vnrv- 
pueckv estomen heyv este-hunvnwv vnrvpe es yicatske 
haks? makvtes. 

30 Vhakv-kaev tokon omat, ye cen huericókvnt os, em 
vyoposket kicakvtes. 

31 Centake ehset, cem vhakv take vevkvyen ohfvece- 
cvks, Pilvtet kicakvtes. Momekv, Este eleceyvre vhakv 
Lokie, Cusvlket kicakvtes : 

32 Cesvs em opunvkv, elkv estomön elvranat kerkueoet 
makat, esohfvekvren. 

33 Momof Pilvtet fvececkv-cukon hvtvm ceyet, Cesvs 
enhuehket, Cusvlke em Mekko toyetska ? kicvtes 

34 Heyv nake ceme mahusat maket oketske haks? 
monkat etimvt ve opunvyecet cem onahoye haks? Cesvs 
am vyoposket ktcvtes. 

35 Pilvte vyoposket, Cusvike toyvya? Cem etvlwv, 

momen plest en homvhhotvt ye co huericaket os ; naken 
estometska ? kicvtes. 

36 Cesvs vyoposket, Vm ohmekketv ekvnv enake tokot 
omes. Vm ohmekketv ekvnv énaket on omat, vm vtot- 
kvike tepoyakès, Cusvlket cv 'sekaren; momis hiyomat 
vm ohmekketv yvmv vté tokot omes, kicvtes. 

37 Momekv mekko toyetska? Pilvtet momof kicvtes. 
Cesvs vyoposket, Mekko toyvyat, maketskes; heyv 'sv- 
rahkvn cv heckvtet omes, momet heyv omecicen ekvnv 
vivkvyvtet omes, mehenwv akerkuecaret. —Mehenwv 
enake vtekat vm opunvkv en hake vpohicet. omes, ma- 
kvtes. 

38 Naket mehenwvt o haks? Pilvtet kicvtes. Momet 
heyv mahkof, hvtvm osiyet, Cusvlken oh ayet, Naket em 
mvtte tat eshecvkos, kicakvtes. 

39 Momis es cem vpeyetvn ocatsket os, ohhoyvnkv 
omof hvimken cem enrecopvkaren. Momekv Cusvlke 
em Mekkon cem enrecopvkaren komatske haks? Genie, 

40 Momof omvlkvt hvtvm huehkaket, Heyv hunvnwv 
tokon, momis Pvlapvsé, makakvtes. Momen Pvlapvse 
svpenkvlecvt omvtes. 


SETENTVCKE 19. 

Mouzxv momof Pilvtet, Cesvs ehset, tepkvtes. 

2 Momen suletawvlket, eto-fvske kvpotokvn hotanet 
ekyn em oh licakvtes, momet kapv okholatten vcceca- 
kvtes. 

3 Momet, Cusvlke em Mekko toyetskate! maket, e'nken 
es nvfkakvtes. 

4 Momekv, Pilvte hvtvm aosiyet, Hecvks, a's cem ossv- 
kis, nake em mvtte hvmkusis eshecvkat kerratskvren, 
kicakvtes. 

5 Momof Cesvs, eto-fvske kvpotokvn es kvtopoyet, 

momet kapv okholatten accet, aossvtes. Momen Pilvtet 
Este-hunvnwvn hetvks, kicakvtes, 

6 Monkv plest enhomvhhotvt, momen este-en-wiketv 
hecakof, huehkaket, Etohweklepkvn svrvhvs, etohwek- 
lepkvn svrvhvs, makakvtes. Pilvtèt, Centaket ehset, etoh- 
weklepkvn svrvhvks; vne em metten eshecvkot omekv, 
kicakvtes. 

7 Cusvlket em vyoposkaket, Vhakvn océs, momen pum 
vhakv vevkvyen ele tayet omes, Hesaketvmese E'ppuce 
e hayet omekv, makakvies. 

8 Momekv Pilvtet, mv opunvkvn pohof, svheremahen 
penkalvtes : 

9 Momet, hvtvm fvececkv-cukon cehyet, Estvmvn atets- 
ka? Cesvn kievtes. Momis Cesvs em vyoposkekates. 

10 Momekv Pilvtet, Vm punayetskeko haks? Etohwek- 
lepkvn ’sece "rvhetv yekcetv ocit, ce'nrecopetv yekcetv 
ocvyat, kerretskeko haks? kicvtes. 

11 Cesvs vyoposket, Vo vnrvpe yekcetv ocetskeko 
tayes, hvlwe vten ce'mhoyekon omat; monkv ce home 
ev huericat svhere mahen naorket os, makvtes. 

12 Momen mv vteken, Pilvtet enrecopetvn ohvtvlaken 
komvtes: momis Cusvlké huehkaket, Heyv hunvnwvn 
enrecopetsken omat, Sesv en hesse toyetskekos; estimvt 
mekkon e hayat Sesv vnrvpet opunayet omekv, maka- 
kvtes, 

13 Momekv mv opunvkvn pohof, Cesvs es ossvtes, 
momet fvececkv ohliketvn oh likvtes, Cvto-pvtihocvte 
kihocan, moms Hepluvlke em punvkv Kvparvt's. 

14 Momen ohhoyvnkv etetakueckvt omen, hvse-vkerkv 
esepakat mahe tates.  Momen Pilvtet, Cem Mekkon 
hecvks! Cusvlken kicakvtes. 

15 Momis huehkaket, Esvyepvs, esvyepvs, etohweklep- 
kvn svrvhvs, etohweklepkvn svrvhvs, makakvtes,  Pilvtet, 

Cem Mekkon etohweklepkvn svrahvram haks? kicakvtes. 
Plest enhomvhhotvt vyoposket, Mekko océkos, Sesvt 
mv tokon omat, makakvtes. 

16 Momof em wikvtes, monkv, etohweklepkvn svrahkv- 
ren, Momen Cesvs ehset, 'svpeyvtes. 

17 Momen osiyet, em etohweklepkvn karonet, Estekv- 
fune kicetvn oh ayvtes, Hepluvlke em punvkv Kalkorvt's: 

18 Men etohweklepkvn svrvhakvtes, momet etv hokko- 
let vpaken, hvmkevlket etempalvsen, momen Cesvs en 
nvrkvpvn. 

19 Momen Pilvtet eshocefat hoccihcet, etohweklepkvn 
svlicytes. Momen hoceat, CESVS NASVLVLKE, 
CUSVLKE EM MEKKO, maket omvtes. 

20 Momekv heyv eshocefat Cusvlke sulket hecakvtes, 
Cesvs etohweklepkv svrahohat tvlofv em vwoluset omekv; 
momen Hepluvike, Klekvlke, Lomvlke esyomat em punv- 
kvn hoccet, omvtes. 

21 Momof Cusvlke, plest enhomvhhotvt, Cusvlke em 
Mekko makekon, momis, Cusvlke em Mekko toyis, ma- 
kvtes, maken coyvs, Pilvten kicakvtes, 

29 Pilvte vyoposket, Nake hoccicvyat hoccicit ohmis, 
makvieg. 

23 Momof suletawvlket, Cesvs etohweklepkv svrvhahkof, 
em accvken cvwaket, tekvpvke osten hayakvtes, suletawv 
esvrahkvn tekvpvke hvmkevlken: momet kapvn cvwa- 
kvtes; momen kapv etehorkv sekot, onvpv hvmkv yeshv- 
tapket tarket omvtes. 

24 Momekv, Selahlecékot, momis estimvt omvre esker- 
rvkeres, ete kicakvtes; Vm acovke etekvpicet, vn kapv 
estit omvre eskerrakvnkes, Cokv makat sohfvckvren, 
Momekv bere nanvke mahusan suletawvlket momeca- 
kvtes. 

25 Momen Cesvs e'cke, momen e'eke etecakkat, Mele 

Tleofvse e hiww, momen Mele Maktelv esyomat Cesvs em 
etohweklepkv tempen svpaklvtes. 

26 Momekv Cesvs, e'cke momen enkerrepv Cesvs vno- 
kecat v bueren hecof, Hokte, ce'chuswvn hecvs! e'cken 
kicvtes. 

27 Momof enkerrepvn, Ce'cken hecvs! kievtes, Momen 
mv hvse-vkerkv vteken mv enkerrepvt evpayet, e Auten 
likvren say vies. 

28 Heyv eryupvn, Cesvs, nanvke omvlkv hiyomat es- 
yukpokat kerrekv, Cv wvnhkes, makvtes, Cokat esfvc- 
kvren. 

29 Momekv uetukse vevnkv fveket es likvtes; momen 
uepvton uetuksen fvcehcet, momet hesvpen oh licet, e 
cukwvn em vcelicalvtes. 

30 Momekv Cesvs, uetukse en hecikof, Esyukpokes, 
makvtes: momet e'kvn potoyicet, puyvfekevn wikvtes. 

31 Cusvlket monkv, tetakueckvt omen, ena pvsatkat 
etohweklepkvn oh vtvrtake munkekaren, (mv fekvpkv 
nettv nettv rakket omekv,) ele kvcehken, ena vkuehoyv- 
ren Pilvten em ”pohakvtes. 

32 Momof suletawvlke yihcet, enhvteceskv vtarkan elen 
en kvcehyet, hvmkateu vpake etohweklepkv svrahkat ele 
en kvceyakvtes. 

33 Momis Cesvs en yicen, entis elepvtet on hecakof, 
elen en kvceyvkekates. 

34 Momis suletawv hvmket cufunfvsken envcen 'sen 
sekeyvtes, momen moman vpaken uewv catv esyomet a 
fihnvtes. 

35 Momen mv hecvte ohkerkueces, momen em ohker- 
kueckv mehenwe tes; momen mehenwvn opunayat ker- 
ret omes, vkvsamátskvren. — e 

36 E fune hvmkusis kvekekares, Cokv makat, esohfvc- 
Keren, heyv nanvken momechoyvtet oke, 

37 Momen, Mv sekeyakan hecvkvres, maket, hvtvm etvt 
coket omes. 

38 Hevv 'renyupvn, Cose Alemetvlket, Cesvs enkerre- 
pvt omen, momis ehken, Cusvlke em penkalat omecicen, 
Cesvs e'na vkueyvret Pilvten em "pohvtes; momen Pilv- 
tet em vkvsamvtes, Momekv vlahket, Cesvs e'nan "sayv- 
tes. 

39 Momen Nekotemvseu, (mv enhvteceskv nere Cesvs 
em vlakvtet,) smvnv, alo tohkvlke vtarkv cukpe hvmkat 
mahen 'svlakvtes. 

40 Momekv Cesvs e'nan esaket, hvnvwelv tvrken, esfv- 
mecickv vpvken es vpvllvyakvtes, Cusvlke en herickv 
vevkvyen. 

41 Momen etohweklepkv svrahkan evpofuce tates, mo- 
men evpofuce ofyn sepvlkv mucvse este wvkechoyvte 
sekot ocvtes. 

42 Momekv mvn Cesvs wvkecakvtes, Cusvlke e eteta- 
kueckv nettvt em ocet on, momen sepvlkv vwoluset 
omekv. | 

SETENTVCKE 20. 

NETIVOAKUCE nettv enhvteceskvn, hvten, yomuckuse 
emunken, Mele Maktelv sepvikvn vlaket, cvto sepvikv 
vkueyihocen hecvtes. 

2 Monkv letket, Simv Petvn, momet enkerrepv etv, 
Cesvs vnokecan em vlaket, Pucasen sepvlkvn 'aossicet 
vkueyihoces, momet estvmvn wvkechoyat kerrökos, kica- 
kvtes. 

3 Momekv Petvt enkerrepv hvmkeu tepaket wolket, 
sepvlkvn vlahokvtes. 

4 Momof hokkolvt etepvket tokorken, enkerrepv hvm- 
kat, Petv letkat emuntalet, en homvn sepvlkvn "rorvtes. 

5 Momet; oheunehket, hvnvwelv tvrke accvke tvk kaken 
hecvtes, momis ceyekates. 

6 Momof Simv Petvt vevkayet, vlakvtes, momet sepvi- 
kvn cehyet, hvnvwelv tvrke acevke tvk kaken hecvtes, 

7 Momet, enockuce ekv vpvllakvte hvnvwelv tvrke 
acevke vpakekot, momis tulpuket entvlket etin kaken 
hecvtes. 

8 Momekv momof mv enkerrepv hvmkat, mv tate 
sepvikv ”rorat, ecehyet, hecvtes, momet vkvsamvtes. 

9 Cokv, Pvsatkan a en kvwvpkvranet os, makat hvte 
kerrvkekokv. 

10 Momof enkerrepvlket hvtvm e hute taken vhoyvtes. 

11 Momis Melet hvkihket, sepvlkvn fettvn v huervtes; 
momet hvkihkof, oheunehket, sepvikv ofvn vfunnakotes, 

12 Momet encelvlke hokkolet, hvtke accvket, Cesvs e'na 
wakkvten kaken, hvmket ekv likvtén liken, hvmkatet ele 
kakvten liken hecvtes. 

13 Momen, Hoktè, Estomen hvkihketska ? kicaken, Cv 
Pucasen vkueyihocen, estvmvn wvkechoyaten kerrvkat 
omecices, kicakvtes. 

14 Momen hiyomen opunahyof, fulotkat, Cesvs bueren 
hecvtes, momis Cesvs tat kerrekates. 

15 Hokté, estomen hvkihketska? Estimvn hopoyetska? 
Cesvs kicen; emet, Cvpofuce vfastv tes, komet, Pucase, 
cemet etimvn 'sayetskvten omat, estvmvn wvkecetskat, 
vm onayetsken, vkueyares, kicvtes. 

16 Cesvs, Melé, kicen, a oh fulotiket, Laponi, kicvtes, 
mvt Mvhayv maketvt's. 

17 Cv celahyetskvs, hvte Cv'rke vkvwvpkvkot emun- 
kekv; momis vm etecakketvlken oh vyvs, momet Cv'r- 
ken, Ce'rke take, momet vn Hesaketvmesen, cen Hesa- 
ketvmese take vkvwvpkvyan, em onvyvks. 

18 Mele Maktelv vlaket, Pucasen hecvyis, momen heyv 
nanvken es cv tempunayis, en kerrepvlken kicakvtes, 

19 Momen mv nette etvwvn, nettvcakuce netto enhy- 

teceskvt omen, yafkof, enkerrepvlke, Cusvlke em penkv- 
lvket, vhauke vkhothoken, nvkaften, Cesvs vlakvtes, mo- 
met, nvrkvpvn hueret, Herkvt cem ocvkekvs, kicakvtes. 

20 Momet, hiyomen punahyof, enken, e'nvcen tepaket 
hecvkuecvtes. Momekv enkerrepvlket, Pucasen hecakan, 
afvckakvtes. 

21 Momof hvtvm, Herkvt cem ocvkekvs: Cv'rke vc 
vtotvte etvpomen ece 'totvkis, Cesvs kicakvtes. 

22 Momet heyv mahkof, oh hesaket, Puyvfekev Vcakat 
cen heckvkekvs, kicakvtes. 

23 Estimv en naorketv es em wikatskat, es em wikaket 
omes, momet estimv en naorketv vfekhonnicatskat, vfek- 
honnaket omes. 

24 Momis Tamvse, Tetemvse kihocat, pale hokkolohka- 
kat hvmkatet vpvkvkekon, Cesvs vlaket omvtes. 

25 Momekv enkerrepvlke vpvltaket, Pucasen heceyvnks, 
kicakvtes. Momis, E'nken vcopv svrahkvten hecit, vcopv 
svrahkvten cv'nkewesakvn vpikvkon omat, momet e'nvcen 
ev'nken vpikvkon omat, vkvsahmvkos, Tamvset kica- 
kvtes. 

26 Momen nettv cenvpake renyupvn hvtvm enkerrepvl- 
ket ofyn vpoken, Tamvseu vpvkakvtes: Cesvs vlaket, 
vhauke vkhothokepen, nvrkvpvn hueret, Herkvt cem 
ocvkekvs, makvtes. 

27 Momet Tamvsen, Ce'nkewesakvn rvtosecet, cv'nken 
hecvkvs: momet, ce'nken rvtosecet, cv'nvcen vpikvs: 
momet vkvsvmkv ocekot huyiretskvs, momis vkvsvmet, 
kicvtes. 

28 Momen Tamvse em vyoposket, Cv Pucase, momet 
vn Hesaketvmesè, kicvtes. 

29 Tamvsö, cv hecetskekv, vkvsahmetskes: hecvkekis, 
vkvsvmakvte en herakes, Cesvs kicvtes. 

30 Momen mehenwvn, nakeskerkv etv sulke, heyv nak- 

cokv ofv hocevkekat, Cesvs momecakvtes, en kerrepvlke 
en renakv ehomvn. 

31 Mounis, Cesvs, Klist tot, Hesaketvmese E'ppuce tat 
vkvsvmatskvren, momet vkvsamet, e hocefkv eteropotten 
hesaketv ocatskvren, heyv nanvke coket os. 


SETENTVCKE 21. 


. Heyy nanvke renyupv, Cesvs hvtvm enkerrepvlken em 


e heckuecvtes, vkhvse Tipelevs hocefkan: momet hiyo- 
mën em e heckuecvtes. 

2 Simv Petvt, Tamvse Tetemvse hocefkat, Neranev], 
Kalvle ekvnv, Kenv tvlofv aossat, Sepete e'ppuce take, 
momen en kerrepvlke etv hokkole etohkvikvtes. 

3 Momen Simv Petvt, Rvropokvn ayis, kicaken, 
Pumeu ece 'cvkvpéyés, kicakvtes. — Asosiyet, lvpken 
perro-cukon resceyvtes; momet mv peren naken esvke- 
kates. 

4 Momen hvyvtikof, Cesvs lvpvtken huervtes: momis 
enkerrepvlke Cesvs tat kerrvkekates. 

5 Momof, Hopuetakö, hompetvn ocatske baks? kicaken, 
Monkos, em vyoposket kicakvtes. 

6 Momen, Perro-cuko eu vkvpervn hory vk wikvks, 
momet eshecatskvres, kicakvtes. Momekv vk wikakvtes, 
momet mom of, rvro sulke . mahat. omecicen, asossiceko 
tayvtes. 

7 Momekv enkerrepv Cesvs vnokecat, Pucase tes, Petvn 
kicvtes. Momen Petvt Pucaset omaten pohof, (enatvlket 
omekv,) rvro-poyv en kapvn veiyet, e wvnahket, vkhvsen 
e vk wikvtes. 

8 Momis enkerrepvike vpvlwvt, perro-cuko cotken vteh- 
ket, es yievtes; (lvpvtke en hopvyekot, kupetv cukpe 
hokkolvteke en hopvyet omekv,) hoyv rvron es vk sopote- 
cakvtes, 

9 Momet lvpvtken es yicat vpakusen, totkv-torawvn 
hecakvtes, rvrot oh ocen, momen tvklike. 

10 Rvro hvte poyatskat es vwvkes, Cesvs kicakvtes. 

11 Momen Simv Petvt ahyet, hoyv rvro rakrvke fveken, 
lvpvtken "res veayvtes, cukpe hvmken pale eahkepen tut- 
cenohkaken: mómen, en sulke momis, hoyv vhopvnke- 
kates. 

12 Ahwet, hompvks, Cesvs kicakvtes, Momen enker- 
repvlke hvinkis, Esti toyetska? kice em "pohetvn eyacv- 
kekates, Pucaset on kerrakekv. 

13 Momof Cesvs vlaket, tvkliken ehset, e'makvtes, rvro 
matvpomen. 

14 Momen Cesvs pvsatkat a en kvwvpkvte renyupv 
enkerrepvlke em e heckuecat, heyvt 'svtutcenat tes. 

15 Momekv hompahkof, Simv, Convse e'ppuce, Heyv 
'sen hoyvnen ve vnokecetske haks? ^ Cesvs Simv 
Petvn kicen, Petvt, Henka, Pucasé, ece "'nokecvyat 
kerretskes, kicvtes. Vn yvpefikucen hompvkuecvs, 
Cesvs kicvtes. 

16 Hvtvm svhokkolvn, Simv, Convse e'ppuce, ve vno- 
kecetske haks? Keen, Henka, Pucasé, ece 'nokecvyat 
kerretskes, kicvtes. Vn yvpefikvn hompvkuecvs, Cesvs 
kievtes, 

17 Svtutcenvn, Simv, Convse e'ppuce, ve vnokecetske 
haks? kicen, Petvt, Vc vnokecetske haks? svtutcenvn 
kicekv, e feke. en nokket, Pucase, nak omvlkvn kerrets- 
kes; ece'nokeovyat kerrusetskes, kicvtes. Cesvs kievtes, 
Vn yvpefikvn hompvkueevs. 

18 Mehenwvn, mehenwvn ce kicis, Ce mvnettusof, e 
wvnaket, estvmvn kometskat yvkapetskvtes; momis ece 
"enle hakof, ce'nken rvtosecetsken, este etvt ce wvnayvres, 
momet estvmvn kometskekat sece "yvres. 

19 Elkv estomén Hesaketvmese 'svrakkuecvranat oket, 

heyvn makvtes. Momen hiyomen opunahyof, Vc vevkv- 
yvs, kicvtes. | 

20 Momof Petvt afolotkat, mv enkerrepv Cesvs vnokecat, 
mv, hompakof, Cesvs e hokpen vecaket, Pucasö, mv ce 
wiyyat, estit o haks? makvte, vevkayen hecvtes, 

21 Monkv Petvt mvn hecet, Pucasö, momen heyv este- 
hunvnwv naken estomvr haks? — Cesvn kievtes. 

22 Fekhonne munken vlvkaret komin omat, mvt cem 
estoma? cemet ve vevkvyvs, Cesvs kicvtes. 

23 Momekv heyv opunvkv, Mv enkerrepv elekares, 
makat, etecakkvte em etenrvwvn pohkvtes  Momis 
Cesvs, Elekares, makekot, momis, Fekhonne munken 
vlvkaret komin omat, met cem estoma? makvtes. 

24 Heyvt mv enkerrepv tes, heyv nanvken kerkuecet, 
heyv nanvken hoccicat; momen em ohkerkueckv mehen- 
wet on kerrés. 

25 Momen nanvke etv sulket ocakes, Cesvs momecakv- 
tet, momat, momecakvte vtekat cohoyen omat, nakcokv 
cohoyat ekvnv tis facke hoyvne tayes, komis, Emen. 


